
	Avizare și consultare publică

	Art. IV. – Legea nr. 160/2023 cu privire la garantarea depozitelor în bănci (publicată în Monitorul Oficial al Republicii Moldova, 2023, nr. 235-236, art. 418), cu modificările ulterioare, se modifică după cum urmează:
3.	Articolul 44:
            Alineatul (2) va avea următorul cuprins:
„(2) În situații de urgență, în vederea neadmiterii periclitării stabilității financiare, Banca Națională, pe baza propriei evaluări, poate acorda FGDSB, în mod excepțional și de la caz la caz, împrumuturi pe termene ce nu pot depăși 90 zile calendaristice, cu condiţia garantării integrale a acestora cu valori mobiliare de stat, emise de Ministerul Finanţelor, şi/sau cu alte active ale Fondului de acoperire a depozitelor bancare, acceptate ca active eligibile pentru garantare de către Banca Naţională.”.  
	Fondul de garantare a depozitelor în sistemul bancar
Scrisoare nr. 26-040 din 07 mai 2026
	1.
	Cu referire la modificările propuse la Art. IV pct. 3 din proiectul de lege, și anume modificarea art. 44 alin. (2) din Legea nr. 160/2023 cu privire la garantarea depozitelor, propunem substituirea textului: „pe baza propriei evaluări, poate acorda FGDSB, în mod excepțional și de la caz la caz” cu textul: „poate acorda FGDSB”.
În susținerea propunerii menționăm că împrumuturile de la Banca Națională a Moldovei, prevăzute la art. 44 din Legea nr. 160/2023, reprezintă un mecanism de asigurare a lichidității de urgență, necesar bunei funcționări a sistemului de garantare a depozitelor și menținerii stabilității financiare.
Totodată, mecanismele de finanțare alternativă și de asigurare a lichidității pentru schemele de garantare a depozitelor sunt recunoscute inclusiv la nivelul Uniunii Europene, în contextul Directivei 2014/49/UE privind schemele de garantare a depozitelor, fiind esențiale pentru asigurarea capacității schemelor de garantare de a efectua plăți rapide către deponenți și pentru menținerea încrederii în sistemul financiar.


	Nu se acceptă
Menționăm că în Raportul privind Republica Moldova 2025 aferent Comunicării din 2025 a Comisiei Europene privind politica de extindere a UE, se menționează că sunt necesare ajustări ale cadrului normativ în vederea consolidării interdicției de finanțare de către banca centrală a sectorului public în linie cu prevederile Tratatului de Funcționare a Uniunii Europene (TFUE).
Astfel, art. 123 din TFUE prevede: „Se interzice Băncii Centrale Europene și băncilor centrale ale statelor membre să acorde credite pe descoperit de cont sau orice alt tip de facilitate de credit instituțiilor, organelor, oficiilor sau agențiilor Uniunii, administrațiilor publice
centrale, autorităților regionale sau locale, celorlalte autorități publice, celorlalte organisme sau întreprinderi publice din statele membre; de asemenea, se interzice cumpărarea de titluri de creanță direct de la acestea de către Banca Centrală Europeană sau de către băncile centrale naționale.”

În conformitate cu opiniile Băncii Centrale Europene (BCE)[footnoteRef:2], legislația națională care prevede finanțarea de către o bancă centrală națională a unei scheme de garantare a depozitelor este compatibilă cu interdicția de finanțare monetară numai dacă se referă la finanțarea pe termen scurt și soluționarea unor situații urgente, sunt vizate elemente de stabilitate sistemică, iar deciziile rămân la discreția băncii centrale naționale. În plus, BCE se așteaptă ca finanțarea oferită Fondului pe termen scurt să fie realizată într-un mod compatibil cu independența instituțională și financiară a băncii centrale naționale, ca o garanție pentru îndeplinirea corespunzătoare a misiunilor care revin băncii centrale în temeiul tratatului și al Statutului Sistemului European al Băncilor Centrale și al Băncii Centrale Europene (Statut SEBC). [2: Opinion of the European Central Bank of 15 December 2016 on the powers of Česká národní banka to conduct financial market transactions (CON/2016/60);
  Opinion of the European Central Bank of 26 November 2015 on the deposit guarantee scheme (CON/2015/52);
  Opinion of the European Central Bank of 29 October 2015 on the deposit guarantee scheme (CON/2015/40);
  Avizul Băncii Centrale Europene din 26 octombrie 2020 cu privire la furnizarea de către Banca Naţională a României de lichiditate pe termen scurt Fondului de garantare a depozitelor bancare (CON/2020/24).] 


Semnalăm că aceleași criterii strict stabilite privind acordarea unui împrumut de către banca centrală unui sistem național de garantare a depozitelor se regăsesc în rapoartele de convergență ale BCE. Astfel, remarcăm că, potrivit Raportului de convergență al BCE, iunie 2024 (pag. 35-36)[footnoteRef:3], pentru ca să fie compatibilă cu interdicția de finanțare monetară, finanțarea unei scheme de garantare a depozitelor trebuie să îndeplinească câteva condiții: să nu fie acordată autorităților publice, celorlalte organisme sau întreprinderi publice; să fie acordată pe termen scurt; să vizeze situații urgente; să fie vizată stabilitatea sistemică; decizia să fie la discreția băncii centrale (a se vedea în același sens și rapoartele de convergență BCE din iunie 2022, iunie 2025 etc.). [3:  BCE Convergence Report (june 2024) https://www.ecb.europa.eu/press/other-publications/convergence/pdf/ecb.cr202406%7E475c2172bc.en.pdf. ] 

Suplimentar, observăm că Directiva 2014/49/UE privind schemele de garantare a depozitelor nu reglementează condițiile de acordare a împrumuturilor  de către banca centrală.

	
	
	2.
	De asemenea, solicităm respectuos ca, în procesul definitivării modificărilor operate la Legea nr. 160/2023 cu privire la garantarea depozitelor, să fie luat în considerare și proiectul de lege privind modificarea Legii nr. 160/2023 cu privire la garantarea depozitelor în bănci, înaintat de FGDSB spre promovare prin scrisoarea nr. 26-014 din 05.02.2026, în vederea asigurării coerenței și corelării cadrului normativ aplicabil.
	Se acceptă
Menționăm că prevederile proiectului de lege elaborat și ale proiectului de lege privind modificarea Legii nr. 160/2023 cu privire la garantarea depozitelor în bănci au fost corelate. În acest sens, Banca Națională a Moldovei (BNM), prin scrisoarea nr. 31-002/30/1285 din 17.03.2026, a propus la subpct. 24.2. din  proiectul de lege privind modificarea Legii nr. 160/2023 cu privire la garantarea depozitelor în bănci o altă redacție pentru art. 44 alin. (2) din Legea nr. 160/2023 (redacție identică cu cea din proiectul de lege cu număr unic 401/MF/BNM/2026).

	
	Ministerul Dezvoltării
Economice și Digitalizării
al Republicii Moldova
Scrisoare nr. 17-1544 din 07.05.2026
	3.
	Ministerul susține modificările propuse la Legea nr.548/1995 cu privire la Banca Națională a Moldovei, în concordanță cu prevederile Tratatului privind funcționarea Uniunii Europene în vederea alinierii cadrului normativ național la principiile europene privind independența băncii centrale.
Totodată, în contextul angajamentelor aferente procesului de integrare europeană, considerăm important ca Banca Națională a Moldovei să manifeste deschidere pentru menținerea unui dialog macroeconomic instituționalizat și a unei cooperări tehnice cu Guvernul. În mod particular, coordonarea prognozelor macroeconomice, prin schimb de informații, ipoteze și metodologii, ar contribui la creșterea coerenței și credibilității cadrului de politici economice.
În același timp, subliniem că aceste forme de cooperare nu presupun sub nicio formă afectarea independenței BNM, ci dimpotrivă, sunt compatibile cu principiile europene, în măsura în care au caracter neobligatoriu și nu condiționează procesul decizional. În acest sens, o abordare deschisă și constructivă din partea BNM ar fi benefică pentru consolidarea coordonării politicilor macroeconomice ale statului.
	S-a luat act

Menționăm că modificările propuse la Legea nr. 548/1995 cu privire la Banca Națională a Moldovei prin proiectul de lege cu număr unic 401/MF/BNM/2026 nu influențează  cooperarea eficientă dintre BNM și Guvern, scopul acestor modificări fiind fortificarea autonomiei decizionale a BNM în procesul de conlucrare cu organele statului. 
Semnalăm că potrivit art. 6 alin. (2) din Legea nr. 548/1995 „Banca Naţională furnizează organelor economice şi financiare ale Guvernului, la cererea acestora, informaţii referitoare la problemele monetare şi financiare. Organele menţionate, la rîndul lor, furnizează Băncii Naţionale, la cererea ei, informaţii referitoare la problemele macroeconomice, monetare sau financiare”. 

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art. 544), cu modificările ulterioare, se modifică după cum urmează:
17. Articolul 701:
La alineatul (1), textul „în modul stabilit de către Guvern, în baza listelor de inventariere” se substituie cu textul „conform reglementărilor sale interne”.
La alineatul (2), textul „transmiterea cu titlu gratuit a bunurilor Băncii Naţionale prin trecerea bunurilor dintr-un domeniu în altul, prin trecerea bunurilor de la Banca Naţională în proprietatea unităţilor administrativ-teritoriale, prin trecerea bunurilor mobile ale domeniului public şi a bunurilor imobile de la Banca Naţională către o autoritate publică/instituţie publică” se substituie cu textul „trecerea bunurilor Băncii Naționale dintr-un domeniu în altul”.
Se completează cu alineatul (21) cu următorul cuprins:
„(21) Prevederile art. 14 alin. (1) lit. b), c) și d), alin. (3)-(61) din Legea nr. 121/2007 privind administrarea şi deetatizarea proprietăţii publice nu se aplică în privința bunurilor Băncii Naționale.”.
Alineatul (3) se abrogă.
	
	4.
	Cu referire la redacția propusă la pct.17 din proiect, aferentă modificării art.70¹ din Legea nr.548/1995 cu privire la Banca Națională a Moldovei, considerăm necesară excluderea acesteia.
Este de menționat că, potrivit art.13 alin.(1) lit.a) din Legea nr.29/2018 privind delimitarea proprietății publice, în procesul delimitării proprietății publice, Guvernul exercită funcția de proprietar al bunurilor proprietate publică a statului.
De asemenea, conform art.7 alin.(3) lit.a) și lit.a1) din Legea nr.121/2007 privind administrarea și deetatizarea proprietății publice, asigurarea implementării politicii de stat în domeniul delimitării bunurilor imobile proprietate publică este atribuită autorității administrative competente – Agenția Proprietății Publice. Procesul de delimitare se finalizează prin înregistrarea bunurilor imobile, în funcție de apartenență și pe domenii, în Registrul bunurilor imobile.
Totodată, potrivit datelor din Banca centrală de date a Cadastrului bunurilor imobile (verificate aleatoriu), proprietarul bunurilor imobile vizate este Republica Moldova.
Având în vedere cele expuse supra, relevăm că modificările propuse la pct.17 din proiect nu sunt conforme cadrului normativ în vigoare și excedează competențele autorităților publice implicate în procesul de delimitare și evidență a proprietății publice.
	Nu se acceptă
Menționăm că atât alin. (1) al art. 701 în redacția în vigoare, cât și propunerea de modificare a alin. (1) al art. 701 cu referire la procesul de delimitare se aplică exclusiv bunurilor ”mobile”. Respectiv, argumentele aduse de către autor privind delimitarea bunurilor imobile nu țin de obiectul modificării propuse în proiectul de lege cu nr. unic 401/MF/BNM/2026, or, în proiectul de lege nu sunt propuse modificări privind delimitarea și evidența bunurilor imobile.

Adițional, menționăm că în conformitate cu art. 701 alin. (1) din Legea nr. 548/1995, delimitarea bunurilor mobile pe domenii se realizează de Banca Naţională, în modul stabilit de către Guvern. 
La remarca BNM (menționată în avizul nr. 31-002/104/3353 din 07.07.2025) privind lipsa reglementărilor cu privire la modul de delimitare a bunurilor mobile, care potrivit normei menționate supra, urmează a fi adoptate de Guvern (fapt remarcat și prin scrisoarea Ministerului Finanțelor nr. 14-05/251 din 04.10.2024 adresată MDED), MDED a menționat că „Prevederile art. 1 alin. (3) și art. 9 din Legea nr. 29/2018 privind delimitarea proprietății publice, precum și ale art. 101 alin. (2)–(7) din Legea nr. 121/2007 privind administrarea și deetatizarea proprietății publice, vizează exclusiv delimitarea bunurilor imobile proprietate publică, fără a institui reglementări referitoare la delimitarea bunurilor mobile. Totodată, art. 70¹ alin. (1) din Legea nr. 548/1995 cu privire la Banca Națională a Moldovei prevede, cu titlu de normă specială, că delimitarea bunurilor mobile pe domenii și atribuirea acestora se efectuează de Banca Națională, în modul stabilit de Guvern, în baza listelor de inventariere. În aceste condiții, elaborarea și aprobarea regulamentului privind delimitarea bunurilor mobile ale Băncii Naționale urmează a fi realizată de Banca Națională a Moldovei, în comun cu Ministerul Finanțelor, cu respectarea competențelor stabilite de cadrul normativ în vigoare”(a se vedea pag. 19 din Sinteza la proiectul de hotărâre de Guvern pentru modificarea Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015 (nr. unic 452/MDED/2025)[footnoteRef:4]. [4:  https://gov.md/sites/default/files/media/documents/sedinte-de-guvern/2025-09/NU-452-MDED-2025.pdf 
] 

Respectiv, proiectul de lege prevede abilitarea BNM cu competența de a reglementa modul de delimitare a bunurilor mobile deținute de aceasta. 

Suplimentar, modificările propuse la alin. (2), alin. (21), (3) din art. 701 nu afectează regimul actual de delimitare și evidență a bunurilor imobile.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
2. La articolul 4, alineatul (2) va avea următorul cuprins:
„(2) Fără prejudicierea obiectivului său fundamental, Banca Națională, în limita atribuţiilor sale, contribuie la stabilitatea sistemului financiar, susține politicile economice generale ale Uniunii Europene, cu scopul de a contribui la realizarea obiectivelor Uniunii Europene prevăzute în articolul 3 din Tratatul Uniunii Europene, acționând în conformitate cu principiul unei economii de piață deschise, în care concurența este liberă, favorizând o alocare eficientă a resurselor și respectând principiile stabilite la articolul 119 din Tratatul privind funcționarea Uniunii Europene.”.
Se completează cu alineatul (3) cu următorul cuprins:
„(3) Fără prejudicierea obiectivelor stabilite la alin. (1) și (2), Banca Națională, în limita atribuțiilor sale, sprijină politica economică generală a statului.”.
	Ministerul Muncii și Protecției Sociale al Republicii Moldova
Scrisoare nr. 21/2479 din 11.05.2026 
	5.
	La art. I. din proiect:
Diviziunea 2 se propune de expus în următoarea redacție: „2. Articolul 4 se completează cu alineatul (3) cu următorul cuprins: „(3) Fără a aduce atingere obiectivelor stabilite la alin. (1) și (2), Banca Națională, în limita atribuțiilor sale, susține politicile economice generale ale Uniunii Europene, în vederea realizării obiectivelor prevăzute la articolul 3 din Tratatul Uniunii Europene, acționând în conformitate cu principiul unei economii de piață deschise, în care concurența este liberă, favorizând o alocare eficientă a resurselor și respectând principiile stabilite la articolul 119 din Tratatul privind funcționarea Uniunii Europene.”
Propunerea asigură ierarhizarea clară a obiectivului fundamental și a obiectivelor secundare, precum și integrarea coerentă a normei în structura articolului, în conformitate cu regulile de tehnică legislativă.
	Nu se acceptă
Obiectivele BNM au fost revizuite conform recomandărilor Comisiei Europene potrivit cărora până la data aderării, Moldova trebuie să alinieze obiectivul secundar al BNM cu art. 127(1) din TFUE și să prevadă că, fără a aduce atingere obiectivului său principal stabilit la art. 4 alin. (1), BNM sprijină politicile economice generale ale Uniunii, contribuind la realizarea obiectivelor Uniunii prevăzute la Articolul 3 din Tratatul privind Uniunea Europeană (TUE). BNM acționează în conformitate cu principiul unei economii de piață deschise, în care concurența este liberă, favorizând o alocare eficientă a resurselor, cu respectarea principiilor prevăzute la Art. 119 din TFUE.





	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
10. La articolul 25 alineatul (2), după prima propoziție se completează cu următorul enunț: „Membrii organelor de conducere nu sunt în drept să desfășoare orice altă activitate remunerată, cu excepţia activităţilor didactice şi ştiinţifice.”.

	
	6.
	La pct. 10, completarea propusă la alin. (2) art. 25:
Propunerea de completare a normei citate urmează a fi reevaluată și reformulată sub aspectul tehnicii legislative, pentru a evita redundanța și confuzia normativă.
Conform art. 22 alin. (1) din Legea nr. 548/1995, organele de conducere ale Băncii Naționale sunt Consiliul de supraveghere și Comitetul executiv.
Redacția actuală a art. 25 alin. (2) stabilește deja un regim de incompatibilități pentru membrii Comitetului executiv. Includerea unui enunț nou care vizează „membrii organelor de conducere” (categorie care include și membrii Comitetului executiv) generează o suprapunere de norme și o interpretare ambiguă a regimului juridic aplicabil.
Prin urmare, se impune utilizarea termenului general „membrii organelor de conducere”, cu excluderea reglementării separate aplicabile membrilor Comitetului executiv.
De asemenea, Nota de fundamentare urmează să fie completată cu argumente care să justifice necesitatea instituirii acestei incompatibilități.
	Se acceptă
Norma de modificare a fost revizuită și are următorul cuprins: „La articolul 25 alineatul (2), al doilea enunț, va avea următorul cuprins: „Membrii  organelor de conducere nu sunt în drept să desfășoare orice altă activitate remunerată, cu excepţia activităţilor didactice şi ştiinţifice, iar în cazul membrilor Comitetului executiv și a activităţilor prevăzute în regulamentul de funcţionare al Comitetului executiv ori desemnărilor de către Banca Naţională în temeiul Legii nr.232/2016 privind redresarea şi rezoluţia băncilor şi al Legii nr.92/2022 privind activitatea de asigurare sau de reasigurare, caz în care mandatul se suspendă de drept”.”.



	11. Articolul 34 se completează cu alineatul (7) cu următorul cuprins:
„(7) În conformitate cu prevederile art. 76 lit. n) din Codul muncii nr. 154/2003,
contractul individual de muncă se suspendă pe perioada deținerii de către salariat, în condițiile
Codului electoral, a calității de candidat/candidat independent la o funcție electivă, reprezentant
al concurentului electoral/participantului la referendum, persoană de încredere a concurentului
electoral/participantului la referendum, trezorier sau observator, precum și pe perioada în care
salariatul face agitație în favoarea unui partid, sau în cazul desemnării în calitate de administrator
temporar/administrator special, de lichidator al entităților supravegheate de Banca Națională.”.
	
	7.
	La pct.11, propunerea de completare a art. 34 cu alin. (7) urmează a fi exclusă sau reformulată, deoarece la stabilirea unor temeiuri suplimentare de suspendare a contractului individual de muncă în circumstanțe ce nu depind de voința părților, legiuitorul urmează să țină cont de drepturile și garanțiile cetățenilor fără a impune careva limitări nejustificate.
Spre exemplu:
a) pe perioada în care salariatul face agitație în favoarea unui partid – nu este clar modul în care operează suspendarea contractului într-o asemenea situație și nici cine constată faptul că salariatul „face agitație”. În cazul în care angajatorul ar suspenda contractul în baza unor simple bănuieli, această măsură s-ar putea transforma într-un instrument de presiune sau de cenzură exercitat asupra salariatului, contrar art. 32 (Libertatea opiniei și a exprimării) și art. 43 (Dreptul la muncă și la protecția muncii) din Constituție.
b) pe perioada în care salariatul este observator electoral - acest temei este disproporționat în raport cu realitatea exercitării funcției de observator, care, în marea majoritate a cazurilor, își exercită atribuțiile strict în ziua desfășurării scrutinului (duminica - în situația în care corespunde cu repaosul săptămânal).
Concomitent, Nota de fundamentare urmează să fie completată cu argumente care să justifice necesitatea instituirii unei asemenea prevederi, inclusiv să specifice dacă acestea derivă din actele europene menționate.
	Se acceptă parțial
Aceste restricții sunt justificate prin mandatul BNM și exigențele de independență a BNM și a personalului acesteia. Restricții oarecum similare se regăsesc și în alte legi (Legea nr. 288/2016 privind funcţionarul public cu statut special din cadrul Ministerului Afacerilor Interne, Legea nr. 3/2016 cu privire la Procuratură).
Referința la deținerea statutului de observator a fost exclusă.

	
	
	8.
	Având în vedere redacția propusă pentru art. 6 alin. (4) și (5), se recomandă eliminarea pe tot parcursul proiectului a formulărilor care reiterează independența Băncii Naționale față de autorități sau alte entități.
Reiterarea aceleiași reguli juridice generează redundanțe și poate crea interpretări per a contrario, în sensul aplicării limitate a dispozițiilor art. 6 alin. (4) și (5), contrar caracterului lor general.
	Nu se acceptă
Menționăm că, în Raportul privind Republica Moldova 2025 aferent Comunicării din 2025 a Comisiei Europene privind politica de extindere a UE, se menționează că sunt necesare acțiuni suplimentare pentru consolidarea independenței funcționale, instituționale, personale și financiare a băncii centrale, în special în ceea ce privește independența instituțională, pentru a preveni ingerințele din partea Parlamentului, a Guvernului și a oricărei alte terțe părți. În acest context, proiectul de lege vine cu precizările de rigoare la articolele din Legea nr. 548/1995 care reglementează conlucrarea BNM cu organele statului.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
4. La articolul 6:
Alineatul (1):
 se completează la început cu textul „Fără a aduce atingere prevederilor alineatelor (4) și (5),”;
se completează cu următorul enunț: „În procesul de conlucrare, Banca Națională nu solicită și nu primește instrucțiuni de la Guvern.”.
	
	9.
	La diviziunea 4, la alin. (6) se propune completarea cu textul: „ precum și fără a aduce atingere prevederilor art. 11 alin. (4) și art. 111”.
În lipsa acestei precizări, apare un conflict normativ cu art. 11 alin. (4) și cu art. 111, care nu sunt abrogate. Redacția actuală a art. 6 alin. (4) și (5) poate fi interpretată ca excluzând controlul de legalitate exercitat de instanțele de contencios administrativ, ceea ce ar genera riscuri de blocaj juridic.
	Se acceptă parțial
Norma a fost revizuită și are următorul cuprins: „(5) Parlamentul, Guvernul, alte autorități publice ale Republicii Moldova, instituțiile, organele, oficiile sau agențiile Uniunii Europene, guvernele, agențiile, oficiile statelor membre ale Uniunii Europene și oricare alte organisme sau părți terțe trebuie să respecte independența Băncii Naționale, prevăzută la în conformitate cu articolul 130 din Tratatul privind Funcționarea Uniunii Europene și la articolul 7 din Statutul SEBC și al BCE, și nu vor încerca să influențeze Banca Națională și membrii organelor sale de conducere. Fără a aduce atingere prevederilor art. 11 alin. (4) şi art. 111, subiecții menționați în primul enunț nu pot influența adoptarea și punerea în aplicare a actelor, inclusiv individuale, ale Băncii Naționale și nici nu pot aproba, revoca, amâna, anula sau influența în orice alt mod emiterea de către Banca Națională a unor astfel de acte.”

	
	
	10.
	În contextul celor expuse, ținem să comunicăm că orice reglementare legislativă cu impact asupra drepturilor salariaților trebuie să fie justificată obiectiv și să respecte principiile de bază ale parteneriatului social, evitând afectarea arbitrară a drepturilor și garanțiilor existente.
Având în vedere faptul că prevederile incluse în proiect au impact asupra drepturilor și garanțiilor salariaților, considerăm imperativă respectarea mecanismelor de dialog social, stabilite prin cadrul normativ în vigoare, inclusiv transmiterea proiectului menționat spre avizare Confederației Naționale a Sindicatelor și Confederației Naționale a Patronatului.
	S-a luat act

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
10. La articolul 25 alineatul (2),  al doilea enunț va avea următorul cuprins: „Membrii  organelor de conducere nu sunt în drept să desfășoare orice altă activitate remunerată, cu excepţia activităţilor didactice şi ştiinţifice, iar în cazul membrilor Comitetului executiv, și a activităţilor prevăzute în regulamentul de funcţionare al Comitetului executiv ori desemnărilor de către Banca Naţională în temeiul Legii nr.232/2016 privind redresarea şi rezoluţia băncilor şi al Legii nr.92/2022 privind activitatea de asigurare sau de reasigurare, caz în care mandatul se suspendă de drept”.
	Ministerul Muncii și Protecției Sociale al Republicii Moldova
Scrisoare nr. 21/2801 din 22.05.2026 
	11.
	La Art. I modificările aduse la Legea nr. 548/1995 cu privire la Banca Națională a Moldovei:
La pct. 10, completarea propusă la alin. (2) art. 25: Enunțul 2 din norma citată, în varianta reformulată, este formulat prea complicat, necesită simplitate, claritate și divizarea în fraze mai mici. Astfel se propune următoarea redacție: „Membrii organelor de conducere nu sunt în drept să desfășoare orice altă activitate remunerată, cu excepția activităților didactice și științifice. În cazul membrilor Comitetului executiv, activitățile prevăzute în regulamentul de funcționare al Comitetului executiv sau desemnările de către Banca Națională, în temeiul Legii nr. 232/2016 privind redresarea și rezoluția băncilor și a Legii nr. 92/2022 privind activitatea de asigurare sau de reasigurare, determină suspendarea de drept a mandatului.”
	Nu se acceptă
Redacția propusă în aviz nu corespunde intenției autorului, or, prevederea propusă în proiectul de lege nu are ca scop determinarea cazurilor în care are loc suspendarea de drept a mandatului membrilor Comitetului executiv.


	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
11.  Articolul 34 se completează cu alineatul (7) cu următorul cuprins: 
„(7) În conformitate cu prevederile art. 76 lit. n) din Codul muncii nr. 154/2003,  contractul individual de muncă se suspendă pe perioada deținerii de către salariat, în condițiile Codului electoral, a calității de candidat/candidat independent la o funcție electivă, reprezentant al concurentului electoral/participantului la referendum, persoană de încredere a concurentului electoral/participantului la referendum sau trezorier, precum și pe perioada în care salariatul face agitație în favoarea unui partid, sau în cazul desemnării în calitate de administrator temporar/administrator special, de lichidator al entităților supravegheate de Banca Națională.”.
	
	12.
	La pct.11, propunerea de completare a art. 34 cu alin. (7) urmează a fi exclusă sau reformulată, deoarece la stabilirea unor temeiuri suplimentare de suspendare a contractului individual de muncă în circumstanțe ce nu depind de voința părților, legiuitorul urmează să țină cont de drepturile și garanțiile cetățenilor fără a impune careva limitări nejustificate.
Spre exemplu:
pe perioada în care salariatul face agitație în favoarea unui partid – nu este clar modul în care operează suspendarea contractului într-o asemenea situație și nici cine constată faptul că salariatul „face agitație”. În cazul în care angajatorul ar suspenda contractul în baza unor simple bănuieli, această măsură s-ar putea transforma într-un instrument de presiune sau de cenzură exercitat asupra salariatului, contrar art. 32 (Libertatea opiniei și a exprimării) și art. 43 (Dreptul la muncă și la protecția muncii) din Constituție.
	Nu se acceptă
Mecanismul de suspendare a raporturilor de muncă în legătură cu participarea salariatului la agitație electorală în favoarea unui partid va fi stabilit în reglementările interne ale BNM, ținând cont de drepturile și libertățile constituționale ale salariatului.


	
	
	13.
	Concomitent cu cele expuse, în avizul precedent a fost argumentată necesitatea transmiterii proiectului spre avizare Confederației Naționale a Sindicatelor și Confederației Naționale a Patronatului. Totodată, în sinteză, autorul proiectului de lege a inclus mențiunea „S-a luat act”, însă, după cum observăm din demersul Ministerului Finanțelor, proiectul nu a fost expediat către acestea.
Reieșind din cele menționate, ținem să reiterăm că orice reglementare legislativă cu impact asupra drepturilor salariaților trebuie să fie justificată obiectiv și să respecte principiile de bază ale parteneriatului social, evitând afectarea arbitrară a drepturilor și garanțiilor existente.
În contextul celor expuse, precum și având în vedere faptul că prevederile incluse în proiect au impact asupra drepturilor și garanțiilor salariaților, considerăm că respectarea mecanismelor de dialog social, stabilite prin cadrul normativ în vigoare, se reiterează necesitatea transmiterii proiectului menționat spre avizare Confederației Naționale a Sindicatelor și Confederației Naționale a Patronatului.
	S-a luat act 
Proiectul de lege a fost supus procedurilor de consultare publică în conformitate cu prevederile Legii nr. 239/2008 privind transparența în procesul decizional și ale Legii nr. 100/2017 cu privire la actele normative. 


	
	Ministerul Justiției al Republicii Moldova 
Scrisoare nr.04/2-4411 din 22.04.2026
	14.
	La etapa avizării prealabile a proiectului, Ministerul Justiției, în limita competenților funcționale, se va expune doar asupra modificărilor propuse la art. 32 din Legea nr. 100/2017 cu privire la actele normative (în continuare – Legea nr. 100/2017).
Totodată, în temeiul art. 37 din Legea nr. 100/2017, Ministerul Justiției își rezervă dreptul de a se expune suplimentar asupra proiectului de lege respectiv, la etapa finală, după definitivarea acestuia, potrivit avizelor, expertizei de compatibilitate cu legislația UE și rezultatelor consultărilor publice, în partea ce vizează:
-concordanța între proiectul actului normativ și prevederile Constituției, precum și alte legi incidente;
-respectarea standardelor în domeniul drepturilor omului;
-reglementarea integrală a raporturilor sociale abordate în proiect;
- încadrarea dispozițiilor proiectului în cadrul normativ în vigoare;
- corespunderea proiectului actului normativ normelor tehnicii legislative. 
	S-a luat act

	Art. II. – Articolul 32 din Legea nr. 100/2017 cu privire la actele normative (publicată în Monitorul Oficial al Republicii Moldova, 2018, nr. 7-17, art. 34), cu modificările ulterioare, se completează cu alineatul (23) cu următorul cuprins:
„(23) Proiectele de acte normative care vizează domeniile de competență ale Băncii Centrale Europene se transmit obligatoriu acesteia spre consultare în conformitate cu articolul 127 alin. (4) și articolul 282 alin. (5) din Tratatul privind funcționarea Uniunii Europene și cu prevederile Deciziei nr. 98/415/CE a Consiliului.”.
	
	15.
	Aferent art. 32 al Legii nr. 100/2017, constatăm că prin proiect se propune completarea acestuia cu alin. (23), cu următorul cuprins:
„(23) Proiectele de acte normative care vizează domeniile de competență ale Băncii Centrale Europene se transmit obligatoriu acesteia spre consultare în conformitate cu articolul 127 alin. (4) și articolul 282 alin. (5) din Tratatul privind funcționarea Uniunii Europene și cu prevederile Deciziei nr. 98/415/CE a Consiliului.”.
Sub aspect conceptual, se consideră că norma propusă depășește obiectul de reglementare al Legii nr. 100/2017. Or, aceasta, potrivit art. 1, are ca obiect stabilirea categoriilor și ierarhia actelor normative, principiile și etapele legiferării, etapele și regulile elaborării proiectelor actelor normative, cerințele de bază față de structura și conținutul actului normativ, reguli privind intrarea în vigoare și abrogarea actului normativ, privind evidența și sistematizarea actelor normative, procedeele tehnice aplicabile actelor normative, precum și reguli privind interpretarea, monitorizarea implementării prevederilor și reexaminarea actului normativ.
Norma propusă la art. 32 alin. (23) al Legii nr. 100/2017 instituie o obligație juridică specifică de cooperare cu o instituție a Uniunii Europene, aplicabilă exclusiv proiectelor dintr-un domeniu determinat și anume, din domeniul bancar și a politicii monetare, pe când art. 32 din legea sus – citată are ca obiect stabilirea procedurii generale de avizare și consultare publică a proiectului actului normativ. În context, norma nu se circumscrie obiectului de reglementare a art. 32, or, aceasta nu vizează procedura generală de elaborare a proiectelor actelor normative, ci instituie o obligație materială derivată din dreptul Uniunii Europene, referitoare la consultarea Băncii Centrale Europene.
Mai mult, aceasta depășește caracterul general al Legii nr. 100/2017 și introduce o reglementare sectorială într-un act normativ cu aplicabilitate generală. Or, Legea nr. 100/2017 este o lege-cadru de procedură legislativă, în care normele cuprinse au caracter general și impersonal, iar introducerea unei norme specifice domeniului bancar contravine sferei de reglementare a legii.
În subsidiar, introducerea unei asemenea norme în Legea nr. 100/2017 poate afecta coerența cadrului juridic în lipsa unor reglementări similare pentru alte domenii.
În lumina celor expuse, se constată că propunerea de completare a art. 32 din Legea nr. 100/2017, cu alin. (23):
- nu se încadrează în obiectul de reglementare a legii;
- introduce o normă cu caracter material și sectorial într-un act normativ de procedură generală;
- contravine principiilor unității materiei, coerenței și caracterului general al normelor.
Ca alternativă, întru realizarea asigurării consultării opiniei Băncii Centrale Europene asupra proiectelor de acte normative care vizează domeniile de competență ale acesteia, se va analiza oportunitatea includerii unei asemenea norme în Legea nr. 548/1995 cu privire la Banca Națională a Moldovei sau în Legea nr. 202/2017 privind activitatea băncilor.
	Se acceptă 
Art. 6 din Legea nr. 548/1995 s-a completat cu alin. (31) cu următorul cuprins:
„(31) Orice proiect de act normativ al autorităţilor publice care priveşte domeniile de competență ale Băncii Centrale Europene se transmite obligatoriu acesteia spre consultare în conformitate cu articolul 127 alin. (4) și articolul 282 alin. (5) din Tratatul privind funcționarea Uniunii Europene și cu prevederile Deciziei nr. 98/415/CE a Consiliului.”.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

11. Articolul 34 se completează cu alineatul (7) cu următorul cuprins:
„(7) În conformitate cu prevederile art. 76 lit. n) din Codul muncii nr. 154/2003,
contractul individual de muncă se suspendă pe perioada deținerii de către salariat, în condițiile
Codului electoral, a calității de candidat/candidat independent la o funcție electivă, reprezentant
al concurentului electoral/participantului la referendum, persoană de încredere a concurentului
electoral/participantului la referendum, trezorier sau observator, precum și pe perioada în care
salariatul face agitație în favoarea unui partid, sau în cazul desemnării în calitate de administrator
temporar/administrator special, de lichidator al entităților supravegheate de Banca Națională.”.
	Comisia Electorală Centrală a Republicii Moldova
Scrisoare nr. CEC-8/10540 din 25 mai 2026
	16.
	Analizind proiectul de act normativ prin prisma misiunii Comisiei Electorale Centrale, astfel cum este consacrat la art. 18 din Codul electoral, potrivil căruia Comisia are misiunea de a crea condiții optime pentru exercitarea nestingherită de către cetățenii Republicii Moldova a dreptului constituțional de a alege și de a fi ales în cadrul unor alegeri libere și corecte, inclusiv prin asigurarea respectării legislației cu privire la finanțarea partidelor politice și a campaniilor electorale, se constată că singura prevedere cu relevanță directă în domeniul electoral este cea prevăzuta la art. I pct. 11 din proiect, referitoare la completarea art. 34 din Legea nr. 548/1995 cu privire la Banca Naționald a Moldovei cu alin. (8) în cuprinsul acestuia, considerăm necesară substituirea sintagmei „contractul individual
de muncă" cu sintagma „raporturile de muncă". Sintagma ,,raporturile de muncă" reflectă toate
formele de exercitare a activitătii profesionale, inclusiv raporturile de serviciu reglementate prin legi speciale, și permite aplicarea prevederii indiferent de temeiul juridic al activității desfășurate.
Prin urmare, substituirea terminologică propusă contribuie la claritatea si coerența normei
Juridice, precum și la evitarea dificultăților de interpretare și aplicare.
	Nu se acceptă
Raporturile de muncă în BNM îmbracă forma contractului individual de muncă și numirea prin mandat. Pentru persoanele numite prin mandat activitatea electorală sub orice formă este interzisă. Respectiv, optăm pentru păstrarea redacției curente a prevederii respective.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

8. Articolul 21 va avea următorul cuprins:
„Articolul 21. Devizul de cheltuieli 

(2) Curtea de Conturi auditează legalitatea şi regularitatea devizelor de cheltuieli şi a alocaţiilor pentru investiţii ale Băncii Naţionale. Auditul public extern al Curţii de Conturi se desfășoară cu respectarea art. 6 alin. (4) și (5) și se limitează  la examinarea eficienţei operaţionale a deciziilor luate de conducerea Băncii Naţionale, excluzîndu-se cele ce ţin de implementarea politicii monetare şi valutare a Băncii Naţionale, de gestionarea rezervelor internaționale ale statului, promovarea bunei funcționări a sistemelor de plăți  și de realizarea obiectivelor și sarcinilor SEBC.”.
	Curtea de Conturi a Republicii Moldova
Scrisoare nr. 2/3-383-26 din 25 mai 2026
	17.
	În ceea ce privește modificarea propusă la art. 21 din Legea nr. 548/1995 cu privire la Banca
Națională a Moldovei, referitoare la efectuarea auditului public extern la Banca Națională a Moldovei de către Curtea de Conturi, în condițiile și în limitele stabilite de cadrul normativ aplicabil, Instituția Supremă de Audit susține redacția propusă, cu următoarea modificare a redacției art. 21 alin. (2): textul „auditează legalitatea și regularitatea” se înlocuiește cu textul „auditează conformitatea”.

	Nu se acceptă
Prevederea actuală a art. 21 alin. (2) din Legea nr. 548/1995 prevede, că „Legalitatea şi regularitatea devizelor de cheltuieli şi a alocaţiilor pentru investiţii ale Băncii Naţionale se auditează de Curtea de Conturi.”
Totodată, conform art. 32 alin. (7) din Legea nr. 260/2017 privind organizarea și funcționarea Curții de Conturi a Republicii Moldova, „Prin derogare de la prevederile art.31 şi ale alin.(1), (4) şi (6) din prezentul articol, Curtea de Conturi efectuează auditul Băncii Naţionale a Moldovei exclusiv în limitele şi condiţiile prevăzute de Legea nr.548/1995 cu privire la Banca Naţională a Moldovei.”.
 Prin urmare, considerăm oportună utilizarea termenilor „legalitatea și regularitatea”, care sunt utilizați și în redacția în vigoare a prevederii art. 21 alin. (2) din Legea nr. 548/1995. 

	
	
	18.
	Totodată, având în vedere specificul activității de audit public extern, precum și necesitatea garantării independenței și obiectivității instituției supreme de audit, Curtea de Conturi își rezervă dreptul de a nu se expune asupra celorlalte modificări incluse în inițiativa legislativă supusă avizării. Prezenta se comunică spre luare în considerare în cadrul procedurii de avizare a proiectului de
lege.
	S-a luat act

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
10. La articolul 25 alineatul (2),  al doilea enunț va avea următorul cuprins: „Membrii  organelor de conducere nu sunt în drept să desfășoare orice altă activitate remunerată, cu excepţia activităţilor didactice şi ştiinţifice, iar în cazul membrilor Comitetului executiv, și a activităţilor prevăzute în regulamentul de funcţionare al Comitetului executiv ori desemnărilor de către Banca Naţională în temeiul Legii nr.232/2016 privind redresarea şi rezoluţia băncilor şi al Legii nr.92/2022 privind activitatea de asigurare sau de reasigurare, caz în care mandatul se suspendă de drept”.
	Natalia Gavrilița
Ion Lapteacru
Vitalie Lemne
Scrisoare din 29 mai 2026
	19.
	Este important de subliniat că promovarea proiectului de modificare a Legii nr. 548/1995 cu privire la Banca Naţională a Moldovei are loc în contextul angajamentelor asumate de BNM în cadrul Programului Naţional de Aderare a Republicii Moldova la Uniunea Europeană pentru perioada 2025- 2029. în mod firesc, obiectivul principal al acestor modificări legislative trebuie să fie alinierea cadrului normativ naţional la standardele şi bunele practici aplicabile în Uniunea Europeană şi în cadrul Sistemului European al Băncilor Centrale. 

În acest context, susţinem obiectivul general al proiectului - consolidarea independenţei instituţionale, personale, funcţionale şi financiare a Băncii Naţionale a Moldovei şi alinierea cadrului legal aplicabil la prevederile Tratatului privind Funcţionarea Uniunii Europene (TFUE), Statutului Sistemului European al Băncilor Centrale şi al Băncii Centrale Europene (Statutul SEBC şi al BCE) şi ale standardelor BCE în materie. Cu toate acestea, am identificat un aspect al proiectului care, în redactarea actuală, riscă să nu fie suficient justificat prin raportare la standardele europene de independenţă, proporţionalitate şi bună guvernanţă a băncilor centrale şi care ar putea genera observaţii critice în procesul de evaluare a convergenţei juridice. În considerarea atribuţiilor noastre privind supravegherea publică independentă a activităţii Băncii Naţionale prevăzute la art. 22 alin. (3) din Legea nr. 548/1995, susţinem că acest aspect se impune a fi reanalizat înainte de aprobarea proiectului de către Guvern şi remiterea acestuia Parlamentului spre examinare. 

Având în vedere că termenul oficial al consultării publice organizate de Ministerul Finanţelor a expirat la 13 mai 2026, adresăm prezenta scrisoare şi Cancelariei de Stat, în calitatea sa de organizator şi coordonator al procesului decizional la nivelul Guvernului, în confonnitate cu Legea nr. 239/2008 privind transparenţa în procesul decizional şi cu Hotărârea Guvernului nr. 967/2016, în vederea examinării acestor observaţii anterior aprobării proiectului de către Guvern şi transmiterii sale către Parlament.

Modificarea propusă la art. 25 alin. (2) din Legea nr. 548/1995 (art. I pct. 10 al proiectului) 
Prin art. I pct. 10 al proiectului, art. 25 alin. (2) din Legea nr. 548/1995 se completează, după prima propoziţie, cu enunţul: ,Membrii organelor de conducere nu sunt în drept să desfăşoare orice altă activitate remunerată, cu excepţia activităţilor didactice şi ştiinţifice." Coroborat cu art. V alin. (3) al proiectului - care obligă membrii Consiliului de supraveghere să se conformeze acestei prevederi în termen de 6 luni de la intrarea în vigoare a legii - dispoziţia impune o interdicţie absolută privind orice activitate remunerată (cu excepţia celor didactice şi ştiinţifice) inclusiv asupra membrilor neexecutivi ai Consiliului de supraveghere, deşi aceştia, prin definiţie, nu sunt salariaţi ai Băncii Naţionale şi exercită funcţia cu titlu neexecutiv, în regim de timp parţial. 
Menţionăm că redactarea actuală a art. 25 alin. (2) operează deja o diferenţiere între membrii executivi şi neexecutivi pe care prevederea propusă o desfiinţează. Potrivit textului în vigoare, interdicţia privind „alte activităţi remunerate” este aplicabilă, în mod expres, doar membrilor Comitetului executiv, în timp ce membrii organelor de conducere şi personalul Băncii Naţionale sunt supuşi, în privinţa activităţilor externe, exclusiv unei interdicţii circumscrise activităţilor care ar putea genera un conflict de interese. Această diferenţiere este în deplină concordanţă cu standardul european: potrivit art. 130 din TFUE, art. 7 din Statutul SEBC şi al BCE, coroborate cu Raportul de convergenţă al BCE din iunie 20251, incompatibilitatea aplicabilă membrilor organelor de decizie ale băncilor centrale naţionale vizează exclusiv funcţiile susceptibile a genera un conflict de interese, iar nu activitatea remunerată în general. Aceeaşi abordare este consacrată de Codul de conduită al BCE (2022/C 478/012) şi de avizele publice ale Comitetului de etică al BCE, care consacră o abordare bazată pe evaluarea conflictelor de interese, notificare, transparenţă şi, după caz, opinia Comitetului de etică, nu o interdicţie generală a oricărei activităţi remunerate. Codul BCE admite activităţi private, inclusiv remunerate în limite obişnuite, atunci când acestea nu afectează obligaţiile oficialului, nu prejudiciază reputaţia BCE şi nu ridică probleme de conflict de interese (a se vedea, cu titlu ilustrativ, avizul ECB/EC/25/233). 

Această diferenţiere a constituit, de altfel, şi practica consacrată la nivel naţional, fiind confirmată în mod expres prin Actul de constatare al Autorităţii Naţionale de Integritate nr. 58/17 din 02 mai 2024, care a stabilit că art. 25 alin. (2) din Legea nr. 548/1995, prin derogare de la regimul aplicabil persoanelor cu funcţii de demnitate publică, prevede interdicţia exercitării altor activităţi remunerate exclusiv în privinţa membrilor Comitetului executiv, legislatorul operând astfel o distincţie clară între membrii Consiliului de supraveghere neexecutivi şi membrii executivi. Astfel, completarea propusă prin art. I pct. 10 al proiectului nu reprezintă o simplă clarificare, ci instituie o restricţie nouă şi semnificativă de incompatibilitate aplicabilă membrilor neexecutivi, care nu există în cadrul legal în vigoare şi nici nu rezultă din interpretarea constantă dată acestuia de autorităţile naţionale competente. 
În consecinţă, extinderea interdicţiei asupra membrilor neexecutivi: (i) reprezintă o regresie faţă de cadrul juridic intrat în vigoare la 23 aprilie 2026; (ii) depăşeşte standardul european aplicabil; şi (iii) este susceptibilă să descurajeze acceptarea sau menţinerea mandatului de către profesioniştii calificaţi din domeniile prevăzute la art. 23 alin. (7) din Legea nr. 548/1995 (raportare financiară, audit, management al riscului, securitate cibernetică), efect contrar obiectivului declarat al proiectului. Tratamentul comparativ în statele membre ale Uniunii Europene este prezentat în Anexa I. 
În special, prevederea propusă la art. I pct. 10, aplicată în forma actuală, ar produce următoarele efecte negative: 
a) Restrângere disproporţionată a bazei de selecţie pentru membrii neexecutivi. Poziţiile de membru neexecutiv al Consiliului de supraveghere sunt concepute prin lege pentru a aduce expertiză externă independentă (juridică, economică, financiară, de audit, de IT, de management al riscului). O interdicţie generală a oricărei activităţi remunerate externe — cu menţiunea că funcţia este exercitată cu timp parţial şi remunerată sub formă de indemnizaţie - descurajează profesioniştii calificaţi să îşi asume mandatul, ceea ce este contrar obiectivului declarat al proiectului de a întări guvemanţa BNM. 
b) Caracter disproporţionat al măsurii. Standardul european impus de art. 130 TFUE, de art. 7 al Statutului SEBC şi al BCE, coroborate cu jurisprudenţa Curţii de Justiţie a Uniunii Europene (cauza C-202/18, Rimsevics, ECLI:EU:C:2019:139) subliniază importanţa garanţiilor de independenţă personală ale membrilor organelor de decizie ale băncilor centrale naţionale. în această logică, restricţiile care afectează substanţial exercitarea unui mandat în curs trebuie să fie justificate, necesare şi proporţionale obiectivului urmărit. O interdicţie absolută, nediferenţiată între membri executivi şi neexecutivi, depăşeşte acest standard. Cu atât mai mult, această interdicţie este disproporţionată în cazul membrilor neexecutivi ai Consiliului de supraveghere, deoarece aceştia nu exercită atribuţii de politică monetară şi valutară, şi nu participă la adoptarea deciziilor operaţionale ale Comitetului executiv. 
c) Tensiune cu logica cerinţelor de competenţă şi adecvare profesională aplicabile guvernanţei financiare. Membrii neexecutivi sunt selectaţi pentru experienţa lor profesională recentă şi relevantă. Suspendarea oricărei activităţi remunerate timp de mandatul de 5 ani le-ar diminua experienţa practică a acestora cu domeniile de expertiză pentru care au fost selectaţi, contrar logicii europene de competenţă, experienţă actualizată şi adecvare profesională. 
d) Inechitate faţă de regimul transparent aplicat la nivelul BCE. Codul de conduită al BCE şi practica Comitetului de etică al BCE consacră un mecanism de evaluare individuală a activităţilor private, inclusiv remunerate, bazat pe notificare, transparenţă, verificarea conflictelor de interese şi, după caz, opinia Comitetului de etică. Aplicarea în Republica Moldova a unei interdicţii generale, mai restrictive decât acest model, este dificil de justificat prin simpla invocare a alinierii la standardele europene. 
e) Efect retroactiv de fapt. Art. VI alin. (3) impune membrilor neexecutivi în funcţie ai Consiliului de supraveghere să îşi modifice substanţial situaţia profesională în termen de 6 luni, ceea ce afectează condiţiile esenţiale în considerarea cărora membrii în funcţie au acceptat mandatul, inclusiv compatibilitatea mandatului neexecutiv cu activităţi profesionale externe neconflictuale. Chiar dacă norma ar opera pentru viitor, efectul ei asupra mandatelor în curs este unul asimilabil unei modificări substanţiale a statutului juridic al mandatului. 

Propunere: menţinerea redactării actuale a art. 25 alin. (2) din Legea nr. 548/1995, în vigoare de la 23 aprilie 2026, şi renunţarea la modificarea propusă prin art. I pct. 10 al proiectului. în subsidiar, în măsura în care se apreciază că redactarea actuală necesită clarificare, se propune următoarea formulare:
„Membrii organelor de conducere şi personalul Băncii Naţionale nu pot desfăşura activităţi care generează sau sunt susceptibile să genereze conflicte de interese, să afecteze independenţa, imparţialitatea, confidenţialitatea ori exercitarea corespunzătoare a mandatului. Membrii Comitetului executiv nu sunt în drept să desfăşoare alte activităţi remunerate, cu excepţia activităţilor didactice şi ştiinţifice. Membrii Consiliului de supraveghere care nu sunt salariaţi ai Băncii Naţionale pot desfăşura activităţi profesionale externe, cu condiţia declarării acestora şi a abţinerii de la deliberare şi vot în orice chestiune în care există sau poate exista un conflict de interese.” 

Observaţiile expuse mai sus sunt formulate intr-un spirit constructiv, în considerarea atribuţiilor noastre privind supravegherea activităţii Băncii Naţionale. Ele urmăresc evitarea unei transpuneri excesiv restrictive a standardelor europene, care ar putea afecta funcţionarea efectivă a Consiliului de supraveghere fără a aduce o protecţie suplimentară proporţională independenţei Băncii Naţionale. Scopul nostru este de a contribui la adoptarea unui cadru juridic integral compatibil cu standardele europene, coerent cu arhitectura instituţională a Băncii Naţionale şi apt să asigure funcţionarea efectivă a Consiliului de supraveghere. Rămânem la dispoziţia Ministerului Finanţelor şi a Cancelariei de Stat pentru orice clarificări suplimentare, precum şi pentru participarea, dacă veţi considera oportun, la o şedinţă de discuţii, în conformitate cu prevederile art. 12 din Legea nr. 239/2008 privind transparenţa în procesul decizional. 
	Comentariu
Prin modificarea propusă la art. 25 alin. (2), se intervine cu precizări privind regimul aplicabil membrilor organelor de conducere.
În acest sens, menționăm că la art. 25 a fost precizată incompatibilitatea de desfășurare a oricăror altor activități remunerate pentru membrii organelor de conducere, incompatibilitate prevăzută de Legea 199/2010 cu privire la statutul persoanelor cu funcții de demnitate publică. Membrii organelor de conducere ale BNM dețin funcții de demnitate publică, aceștia se supun regimului juridic prevăzut de Legea nr. 199/2010 cu privire la statutul persoanelor cu funcții de demnitate publică, care prevede incompatibilitatea respectivă (potrivit art.25 alin.(4) din Legea 548/1995 „Membrii organelor de conducere deţin funcţii de demnitate publică prin numire şi se supun prevederilor aplicabile ale legislaţiei cu privire la statutul persoanelor care exercită funcţii de demnitate publică, în măsura în care prezenta lege nu prevede altfel”).
În vederea fortificării clarității prevederii propuse în proiectul de lege, al doilea enunț din art. 25 alin. (2) se substituie cu textul „Membrii organelor de conducere nu pot desfășura alte activități remunerate, cu excepția activităților didactice si științifice. Prin derogare de la prevederile din al doilea enunț, membrii Comitetului executiv pot exercita activitățile prevăzute de Regulamentul de funcționare al Comitetului executiv, precum si atribuțiile aferente desemnării de către Banca Națională în condițiile Legii nr. 232/2016 privind redresarea și rezoluția băncilor și ale Legii nr. 92/2022 privind activitatea de asigurare sau de reasigurare. În cazul unei asemenea desemnări, mandatul deținut se suspendă de drept pe durata exercitării atribuțiilor conferite prin desemnare.”.

	Expertizare

	
	Centrul de armonizare a legislației
Scrisoare nr. 31/02-69-5390 din 12 mai 2026
	20.
	 Proiectul menționat are ca obiectiv continuarea dezvoltării cadrului normativ pentru consolidarea independenței funcționale, instituționale, personale și financiare a băncii centrale, în special, în ceea ce privește independența instituțională, pentru a preveni ingerințele din partea Parlamentului, a Guvernului și a oricărei alte terțe părți, precum și ajustarea cadrului normativ în vederea consolidării interdicției de finanțare de către banca centrală a sectorului public și a interdicției de acces privilegiat a sectorului public la instituțiile financiare, în linie cu prevederile TFUE. 
Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate Capitolului 17 „Politica economică și monetară”. 
Din perspectiva proiectului examinat, la nivelul legislației europene, prezintă relevanță directă prevederile art. 3 (3) din TUE, art. 119 (2), art. 123, art. 124, art. 127 (1), art. 127 (4), art. 130 și art. 282 (5) din TFUE, art. 4, 7, 14 (art. 14.2 și 14.3) și art. 21 (1) din Protocolul nr. 4 privind Statutul SEBC/BCE, prevederile Regulamentului (CE) nr. 3603/93 al Consiliului din 13 decembrie 1993 de precizare a definițiilor necesare aplicării interdicțiilor menționate la articolele 104 și 104b (1) din Tratat și cele ale Regulamentului (CE) nr. 3604/93 al Consiliului din 13 decembrie 1993 de stabilire a definițiilor pentru aplicarea interdicției accesului privilegiat prevăzute la articolul 104a din Tratat. 
Menționăm că, în conformitate cu criteriul de închidere 17.1 pentru Cap. 17, Moldova urmează să-și alinieze cadrul juridic la acquis-ul UE pentru a asigura independența deplină a băncii centrale, interzicerea finanțării monetare a sectorului public pentru a permite integrarea băncii sale centrale în Sistemul European al Băncilor Centrale.
Modificările propuse prin proiect sunt relevante pentru pregătirea aderării la UE, întrucât consolidează independența instituțională, funcțională și operațională, personală, juridică, financiară și organizațională a BNM. 
În context, prevederile propuse prin pct. 1, pct. 4 - 6, pct. 14, pct. 16 din Art. I al proiectului național (art. 1 (2), art. 5 (5), art. 6 (1), art. 8 (2), art. 37 (2), art. 69 (1) și (2) din Legea nr. 548/1995) privind consolidarea independenței instituționale a BNM față de Parlament, Guvern și părți terțe sunt compatibile cu prevederile art. 130 TFUE și ale art. 7 din Statutul SEBC/BCE, care consacră independența băncilor centrale față de instituțiile naționale și europene. 
Prevederile propuse prin pct. 2 din Art. I al proiectului național (art. 2 (3) din Legea nr. 548/1995) privind susținerea politicii economice a statului nu contravin prevederilor art. 127 TFUE. La fel, prevederile ce stabilesc interdicția finanțării monetare a sectorului public propuse la pct. 17 și 19 din Art. I al proiectului național (art. 701, art. 761 din Legea nr. 548/1995) și Art. IV al proiectului național (art. 6 (2) lit. f), art. 44 (1) și (2) din Legea nr. 160/2023) nu contravin prevederilor art. 123 din TFUE și cele ale Regulamentului 3603/93, care interzic finanțarea monetară directă, cu anumite excepții.
	S-a luat act

	Art. II. – Articolul 32 din Legea nr. 100/2017 cu privire la actele normative (publicată în Monitorul Oficial al Republicii Moldova, 2018, nr. 7-17, art. 34), cu modificările ulterioare, se completează cu alineatul (23) cu următorul cuprins:
„(23) Proiectele de acte normative care vizează domeniile de competență ale Băncii Centrale Europene se transmit obligatoriu acesteia spre consultare în conformitate cu articolul 127 alin. (4) și articolul 282 alin. (5) din Tratatul privind funcționarea Uniunii Europene și cu prevederile Deciziei nr. 98/415/CE a Consiliului.”.
	
	21.
	Deși, autorul invocă implementarea prin pct. 4 din Art. I al proiectului național (art. 6, alin. 31 al proiectului național) a prevederilor Deciziei (CE) nr. 98/415 privind consultarea Băncii Centrale Europene de către autoritățile naționale asupra proiectelor de reglementare, subliniem că acest act al UE nu este inclus de către Comisie în lista criteriilor de închidere aferente Capitolului 17, deoarece se aplică exclusiv statelor membre ale UE și nu este incident pentru statele candidate. În consecință, având în vedere obiectul de reglementare al Deciziei, statutul de stat candidat al Republicii Moldova la aderare și opinia BCE din 22.04.2025, considerăm prematură inițierea procesului de implementare a acesteia. Totodată, menționăm că mecanismul actual de consultare cu Comisia Europeană, reglementat prin pct. 172 din Regulamentul Guvernului (HG nr. 610/2018), pct. 61 din Regulamentul privind armonizarea legislației Republicii Moldova cu legislația Uniunii Europene (HG nr. 1171/2018), precum și prin Instrucțiunea privind conținutul și procedura de transmitere a dosarelor către Comisia Europeană pentru coordonarea prealabilă a proiectelor de acte normative ce asigură transpunerea legislației Uniunii Europene oferă cadrul legal și procedural necesar pentru consultarea proiectelor legislative ce vizează activitatea BNM, promovate prin intermediul Ministerului Finanțelor. În plus, Legea nr. 548/1995 conține dispoziții referitoare la cooperarea instituțională în baza acordurilor internaționale, mecanism care poate fi consolidat și aplicat până la data aderării, pentru dezvoltarea dialogului cu instituțiile relevante.
	Nu se acceptă 
Considerăm oportună reglementarea la această etapă a măsurilor de implementare a Deciziei (CE) nr. 98/415 privind consultarea Băncii Centrale Europene de către autoritățile naționale asupra proiectelor de reglementare, norme care urmează să intre în vigoare de la data aderării R. Moldova la Uniunea Europeană. În acest context, semnalăm exemplul băncii centrale a Croației care în legea cu privire la banca centrală a reglementat expres consultarea BCE conform deciziei respective.

	Art. III. – Articolul 131 alineatul (1) din Legea nr. 202/2017 privind activitatea băncilor (publicată în Monitorul Oficial al Republicii Moldova, 2017, nr. 434-439, art. 727), cu modificările ulterioare, se completează cu litera e) cu următorul cuprins: „e) Băncii Centrale Europene, în conformitate cu obligațiile stabilite în Statutul SEBC și ale BCE.”.

Art. V. Dispoziții finale și tranzitorii
(1) Prezenta lege intră în vigoare peste 1 lună de la data publicării în Monitorul Oficial al Republicii Moldova, cu excepția art. I pct. 2 (în partea în care se referă la textul „susține politicile economice generale ale Uniunii Europene, cu scopul de a contribui la realizarea obiectivelor Uniunii Europene prevăzute în articolul 3 din Tratatul Uniunii Europene, acționând în conformitate cu principiul unei economii de piață deschise, în care concurența este liberă, favorizând o alocare eficientă a resurselor și respectând principiile stabilite la articolul 119 din Tratatul privind funcționarea Uniunii Europene”), pct. 3, pct. 4 (în partea în care se referă la art. 6 alin. (31 ), (4), (5) și (6) din Legea nr. 548/1995), pct. 5, pct. 6 (în partea în care se referă la textul „inclusiv în procesul de adoptare a deciziilor ce țin de realizarea sarcinilor SEBC și de implementare a deciziilor adoptate în cadrul SEBC” din art. 8 alin. (3) din Legea nr. 548/1995), pct. 8 (în partea în care se referă la completarea art. 21 alin. (2) cu textul „și de realizarea obiectivelor și sarcinilor SEBC”), pct. 9, 13, 15, 18, art. III, care intră în vigoare la data aderării Republicii Moldova la Uniunea Europeană.
	
	22.
	Referitor la continuarea alinierii cadrului normativ național la acquis-ul UE în domeniu, menționăm că art. 131 din TFUE prevede că legislația națională trebuie să fie „compatibilă” cu Tratatele și cu Statutul SEBC, prin urmare, orice incompatibilitate trebuie remediată. Cerința ca legislația națională să fie „compatibilă” nu înseamnă că Tratatul impune „armonizarea” statutelor BCN, fie între ele, fie cu Statutul SEBC. Particularitățile naționale pot continua să existe în măsura în care acestea nu încalcă competențele conferite UE. Termenul „compatibil” indică faptul că legislația națională și statutele BCN trebuie ajustate pentru a elimina inconsecvențele cu Tratatele și Statutul SEBC și pentru a asigura gradul necesar de integrare a BCN în SEBC. În special, orice dispoziții care încalcă independența unei BCN, astfel cum este definită în Tratat, și rolul acesteia în procesul integrării în SEBC, ar trebui ajustate. 

În context, se propune excluderea prevederilor transpuse sau a referințelor directe la articolele din Tratat (Art. III și Art. V alin. (1) din proiectul național), or, prevederile care fac trimitere la obligații ce decurg direct din tratatele UE – precum consultarea BCE, participarea la SEBC sau contestarea la CJUE – sunt aplicabile statelor membre ale UE. Conform art. 140¹ din Constituția Republicii Moldova, Parlamentul, prin lege organică, stabilește aderarea la tratatele constitutive ale Uniunii Europene și la actele de revizuire. Ca urmare a acestei decizii, prevederile Tratatelor UE și actele obligatorii capătă prioritate față de dispozițiile contrare din legislația internă. Astfel, opinăm că, aceste dispoziții urmează a fi modificate, ajustate și aliniate la dispozițiile actelor constitutive ale UE în procesul de elaborare și ratificare a Tratatului de aderare, pentru a fi pe deplin conforme cu acquis-ul și cu principiul supremației dreptului UE consacrat de Constituție.
	Nu se acceptă
Normele prin care se face trimitere la TFUE și Statutul SEBC, urmează să intre în vigoare de la data aderării Republicii Moldova la Uniunea Europeană.
La fel, în acest sens au fost analizate legile băncilor centrale din statele membre ale Uniunii Europene în conținutul cărora se face trimitere expresă la articole din TFUE și Statutul SEBC (spre exemplu legile băncilor centrale a Croației, Austriei, Belgiei, Cehiei, Bulgariei, Italiei, Lituaniei și alte legi ale băncilor centrale).

	
	
	23.
	Totodată, având în vedere cerințele stabilite de Comisie privind metodele de evaluare a criteriului de închidere 17. 1 și cerințele privind instrumentele procesului de armonizare, pentru actele Uniunii Europene menționate (în cazul Tratatelor – pentru articole) urmează a fi elaborate tabele de concordanță în conformitate cu prevederile Hotărârii Guvernului nr. 1171/2018.
	Nu se acceptă
Criteriile de referință pentru închiderea capitolului 17 (closing benchmarks) se referă la următoarele acte ale Uniunii Europene:  
1) Articolul 3 aliniatul 3 din TUE, articolul 119 aliniatul 2, articolul 123, art. 127 aliniatul (1), articolul 130 din TFUE și Protocolul nr. 4 privind Statutul Sistemului European al Băncilor Centrale și al Băncii Centrale Europene – tabelul de concordanță cu privire la articolele transpuse din TFUE și statutul SEBC a fost prezentat.

2) Regulamentul (CE) nr. 3603/93 al Consiliului din 13 decembrie 1993 de precizare a definițiilor necesare aplicării interdicțiilor menționate la articolele 104 și 104b alineatul (1) din tratat - în conformitate cu recomandările Comisiei Europene enunțate în ședința de screening bilateral din 21 mai 2025 la Capitolul 17 „Politica economică și monetară” din PNA (conform înregistrării video a ședinței, ora 15:32) Regulamentul (CE) nr. 3603/93 nu urmează a fi transpus de Republica Moldova în legislația națională, fiind suficientă lipsa prevederilor contrare interdicției de finanțare a sectorului public în cadrul normativ național.

3) Regulamentul (CE) nr. 3604/93 al Consiliului din 13 decembrie 1993 de stabilire a definițiilor pentru aplicarea interdicției accesului privilegiat prevăzute la articolul 104a din tratat -  Regulamentul (CE) nr. 3604/93 nu urmează a fi transpus în legislația națională ca și în cazul  Regulamentului (CE) nr. 3603/93. Suplimentar, menționăm că Comisia Europeană, cu referire la interdicția de acces privilegiat la instituțiile financiare, a remarcat că  Moldova are un nivel ridicat de aliniere cu acquis-ul UE în ceea ce privește această interdicție, având în vedere că Legea nr. 548/1995 nu conține nicio prevedere care ar putea fi considerată ca stabilind un acces privilegiat la instituțiile financiare, așa cum acesta este definit de art. 124 din TFUE. 
Comisia Europeană a semnalat doar necesitatea de ajustare a art. 39 alin. (2) din Legea nr. 548/1995 în vederea clarificării faptului că posibilitatea de a conveni asupra condițiilor pentru ca o bancă să primească depozite guvernamentale, în baza unei autorizații din partea BNM, nu va conferi Guvernului un acces privilegiat la serviciile bancare. În acest context, menționăm că art. 39 alin. (2) din Legea nr. 548/1995 a fost abrogat prin Legea nr. 45/2026 pentru modificarea Legii nr. 548/1995 cu privire la  Banca  Naţională a  Moldovei (aspecte privind guvernanţa instituţională).

	
	
	24.
	Nu în ultimul rând, în conformitate cu cerințele Comisiei Europene, aspectele privind independența Băncii Naționale urmează a fi supuse consultării cu aceasta în cadrul mecanismului aplicabil statelor candidate. În context, în temeiul pct. 172 din Regulamentul Guvernului, aprobat prin HG nr. 610/2018, pct. 61 din Regulamentul privind armonizarea legislației RM cu legislația UE, aprobat prin HG nr. 1171/2018, Instrucțiunii privind conținutul și procedura de transmitere a dosarelor către Comisia Europeană pentru coordonarea prealabilă a proiectelor de acte normative care asigură transpunerea legislației Uniunii Europene, se impune consultarea prealabilă a proiectului cu această instituție până la aprobarea acestuia de către Guvern.
	S-a luat act
Proiectul de lege a fost consultat cu Comisia Europeană, fiind definitivat în linie cu recomandările Comisiei Europene.


	
	Centrul de armonizare a legislației
Scrisoare nr.  31/02-69-5628 din 19 mai 2026
	25.
	Prin prezenta, Centrul de armonizare a legislației, analizând repetat proiectul de lege pentru modificarea unor acte normative (aspecte privind independența Băncii Naționale), în limita competențelor sale funcționale, își menține obiecțiile formulate prin DC nr. 31/02-69-5390 din 12.05.2026.
	S-a luat act


	
	
	26.
	Totodată, în conformitate cu cerințele Comisiei Europene, aspectele privind independența Băncii Naționale urmează a fi supuse consultării cu aceasta în cadrul mecanismului aplicabil statelor candidate. În context, în temeiul pct. 172 din Regulamentul Guvernului, aprobat prin HG nr. 610/2018, pct. 61 din Regulamentul privind armonizarea legislației RM cu legislația UE, aprobat prin HG nr. 1171/2018, Instrucțiunii privind conținutul și procedura de transmitere a dosarelor către Comisia Europeană pentru coordonarea prealabilă a proiectelor de acte normative care asigură transpunerea legislației Uniunii Europene, se impune consultarea prealabilă a proiectului cu această instituție până la aprobarea acestuia de către Guvern.
	S-a luat act
Proiectul de lege a fost consultat cu Comisia Europeană, fiind definitivat în linie cu recomandările Comisiei Europene.



	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

4. La articolul 6:
Alineatele (4) și (5) vor avea următorul cuprins:
„(4) În conformitate cu articolul 130 din Tratatul privind Funcționarea Uniunii Europene și cu articolul 7 din Statutul SEBC și al BCE, Banca Națională și membrii organelor de conducere sunt independenți în realizarea obiectivelor lor și în îndeplinirea atribuțiilor care le revin în temeiul prezentei legi, al Tratatului privind Uniunea Europeană, al Tratatului privind Funcționarea Uniunii Europene și al Statutului SEBC și al BCE. Banca Națională și membrii organelor de conducere nu solicită și nu acceptă instrucțiuni din partea Parlamentului, Guvernului, altor autorități publice ale Republicii Moldova,  instituțiilor, organelor, oficiilor sau agențiilor Uniunii Europene, a guvernelor statelor membre ale Uniunii Europene sau din partea oricărui alt organism sau altă parte terță.

(5) Parlamentul, Guvernul, alte autorități publice ale Republicii Moldova, instituțiile, organele, oficiile sau agențiile Uniunii Europene, guvernele, agențiile, oficiile statelor membre ale Uniunii Europene și oricare alte organisme sau părți terțe trebuie să respecte independența Băncii Naționale în conformitate cu articolul 130 din Tratatul privind Funcționarea Uniunii Europene și articolul 7 din Statutul SEBC și al BCE, și nu vor încerca să influențeze Banca Națională și membrii organelor sale de conducere. Fără a aduce atingere prevederilor art.11 alin.(4) şi art.111, subiecții menționați în primul enunț nu pot influența adoptarea și punerea în aplicare a actelor, inclusiv individuale, ale Băncii Naționale și nici nu pot aproba, revoca, amâna, anula sau influența în orice alt mod emiterea de către Banca Națională a unor astfel de acte.
	Centrul Național Anticorupție

Raport de expertiză anticorupţie nr.ELO26/11507 din 25.05.2026
	27.
	Se propune reconsiderarea redacției art. 6 alin. (5) al Legii nr.548/95 - la articolul 130 TFUE și articolul 7 din Statutul SEBC și al BCE.
Obiecții:
Modificarea propusă urmărește un obiectiv legitim și compatibil cu acquis-ul european — consolidarea independenței BNM, în conformitate cu articolul 130 TFUE și articolul 7 din Statutul SEBC și al BCE, care protejează independența funcțională și decizională a băncii centrale împotriva ingerințelor externe în exercitarea competențelor sale specifice. Totodată însă, normele europene nu instituie o imunitate absolută față de orice formă de control parlamentar și nici nu exclud mecanismele de răspundere, transparență și legalitate aplicabile unei autorități publice autonome.
Redacția propusă art. 6 alin. (5) al Legii nr.548/95 reprezintă o versiune mult mai protectivă a standardului consacrat de articolul 130 TFUE și articolul 7 din Statutul SEBC și al BCE, după cum urmează:
CAPITOLUL III ORGANIZAREA SEBC Articolul 7 Independența. În conformitate cu articolul 130 din Tratatul privind funcționarea Uniunii Europene, în exercitarea competențelor și în îndeplinirea misiunilor și îndatoririlor care le-au fost conferite prin tratate și prin prezentul statut, BCE, băncile centrale naționale sau membrii organelor lor de decizie nu pot solicita sau accepta instrucțiuni de la instituțiile, organele, oficiile și agențiile Uniunii, de la guvernele statelor membre sau de la orice alt organism. Instituțiile, organele, oficiile și agențiile Uniunii, precum și guvernele statelor membre se angajează să respecte acest principiu și să nu încerce să influențeze membrii organelor de decizie ale BCE sau ale băncilor centrale naționale în îndeplinirea misiunilor acestora.
Articolul 130 (ex-articolul 108 TCE) În exercitarea competenţelor şi în îndeplinirea misiunilor şi îndatoririlor care le-au fost conferite prin tratate şi prin Statutul SEBC și al BCE, Banca Centrală Europeană, băncile centrale naţionale sau membrii organelor lor de decizie nu pot solicita şi nici accepta instrucţiuni din partea instituţiilor, organelor, oficiilor sau agenţiilor Uniunii, a guvernelor statelor membre sau a oricărui alt organism. Instituţiile, organele, oficiile şi agenţiile Uniunii, precum şi guvernele statelor membre se angajează să respecte acest principiu şi să nu încerce să influenţeze membrii organelor de decizie ale Băncii Centrale Europene sau ale băncilor centrale naţionale în îndeplinirea misiunii lor.
Enumerarea expresă a interdicțiilor privind aprobarea, suspendarea, anularea, cenzurarea, amânarea sau condiționarea intrării în vigoare a actelor Băncii Naționale depășește nivelul de detaliu întâlnit în majoritatea legislațiilor europene. În legislațiile statelor UE predomină modelul clasic vizat din art. 130 TFUE, conform căruia banca centrală și membrii organelor sale de conducere „nu solicită și nu primesc instrucțiuni” de la autoritățile publice, iar guvernele nu trebuie să încerce influențarea deciziilor acestora. Acest model este utilizat, cu variații minore, în România, Franța, Italia, Spania, Portugalia, statele baltice și în majoritatea jurisdicțiilor SEBC. Formula românească din Legea nr. 312/2004 privind Statutul BNR este reprezentativă pentru această abordare și reproduce aproape literal logica art. 130 TFUE.
Unele state membre utilizează formule mai ferme de protecție a independenței băncii centrale, în special în Europa Centrală și de Est (Polonia, Ungaria sau Cehia). În aceste jurisdicții, independența este protejată nu doar prin interdicția instrucțiunilor directe, ci și prin limitarea unor forme indirecte de influență administrativă sau politică. Astfel de formule extinse de protecție apar, de regulă, în contextul consacrării de către cadrul normativ al statului a unor mecanisme legislative care permit Parlamentului sau Guvernului să condiționeze, să revizuiască sau să amâne efectele unor acte ale băncii centrale.
În Republica Moldova, cadrul normativ nu consacră mecanisme similare prin care Parlamentul sau Guvernul să poată condiționa, suspenda, revizui ori amâna efectele actelor emise de Banca Națională a Moldovei. În absența unor asemenea instrumente de intervenție, instituirea unei formule constituționale excesiv de extinse privind independența BNM riscă să depășească standardul de protecție necesar și trebuie corelată cu existența unor riscuri reale de ingerință, iar nu formulată într-o manieră care ar putea conduce la diminuarea nejustificată a mecanismelor de responsabilizare instituțională.
Operarea modificărilor propuse poate conduce la situații în care orice critică, evaluare sau audiere parlamentară să fie calificată drept formă de „presiune”, „influență” sau „ingerință” politică, chiar și atunci când acestea reprezintă manifestări legitime ale controlului parlamentar exercitat în condițiile Constituției și ale legii. În mod similar, există riscul ca orice tentativă a Parlamentului de a verifica respectarea cadrului legal, realizarea atribuțiilor instituționale sau modul de exercitare a mandatului de către conducerea BNM să fie percepută ca incompatibilă cu independența băncii centrale.
	Nu se acceptă
Subiectul independenței unei bănci centrale, inclusiv obligația de a respecta dispozițiile articolului 130 din TFUE și articolului 7 din Statutul SEBC și al BCE sunt dezvoltate în Rapoartele de convergență ale BCE (spre exemplu Rapoartele de convergență ale BCE din anul 2014, anul 2022, anul 2024, anul 2025 etc.)[footnoteRef:5]. În acest context, menționăm că în vederea respectării independenței instituționale a unei bănci centrale, BCE reglementează expres în rapoartele sale de convergență că „drepturile unor terțe părți de a aproba, suspenda, anula sau amâna deciziile unei bănci centrale sunt incompatibile cu Tratatul și cu Statutul SEBC în ceea ce privește atribuțiile legate de SEBC”. La fel, BCE se referă la interdicția de a cenzura deciziile din motive de legalitate. Astfel, BCE, în rapoartele sale de convergență menționează că „dreptul unor organisme, altele decât instanțele judecătorești independente, de a cenzura, din motive de legalitate, deciziile referitoare la îndeplinirea atribuțiilor legate de SEBC este incompatibil cu Tratatul și cu Statutul SEBC, deoarece îndeplinirea acestor atribuții nu poate fi reevaluată la nivel politic. Dreptul guvernatorului unei BCN de a suspenda, din motive de legalitate, punerea în aplicare a unei decizii adoptate de SEBC sau de un organism de decizie al unei BCN și, ulterior, de a o supune unei autorități politice în vederea luării unei decizii finale ar fi echivalent cu solicitarea de instrucțiuni de la terțe părți”. [5: Raport de convergență BCE anul 2025 https://www.ecb.europa.eu/press/other-publications/convergence/pdf/ecb.cr202506~8941e288b6.ro.pdf; 
 Raport de convergență BCE anul 2024 https://www.ecb.europa.eu/press/other-publications/convergence/pdf/ecb.cr202406~475c2172bc.ro.pdf; 
 Raport de convergență  BCE anul 2023 https://www.ecb.europa.eu/pub/pdf/conrep/ecb.cr202206~e0fe4e1874.ro.pdf. 
] 

În același context, propunem a se vedea și opinia Băncii Centrale Europene din 15 iunie 2016 privind modificările aduse Legii privind Banca Națională a Croației (CON/2016/33)[footnoteRef:6]  care la pct. 2.2.3 prevede că „drepturile unor terțe părți de a aproba, suspenda, anula sau amâna deciziile unei BCN sunt incompatibile cu Tratatul și cu Statutul în ceea ce privește atribuțiile legate de SEBC. Prin urmare, competența Parlamentului Croat de a vota și de a adopta o decizie privind Raportul anual al Băncii Naționale a Croației (BNC) referitor la activitățile sale, informațiile semestriale, situațiile financiare anuale și raportul auditorului ar putea afecta independența instituțională a BNC, deoarece depășește obligația de transparență și de responsabilitate a unei bănci centrale față de Parlamentul național. BCE notează că, în general, dialogul dintre BCN-uri și terțe părți este binevenit și compatibil cu independența băncii centrale, cu condiția ca: (1) acesta să nu ducă la o ingerință în independența membrilor organelor de decizie ale BCN; (2) statutul special al guvernatorilor în calitatea lor de membri ai Consiliului General al BCE să fie pe deplin respectat; și (3) să fie respectate cerințele de confidențialitate care decurg din Statutul SEBC. O decizie a Parlamentului Croat cu privire la Raportul anual, informațiile semestriale, situațiile financiare anuale sau raportul auditorului BCN nu trebuie să conducă la acordarea de instrucțiuni directe sau indirecte către BCN, organele sale de decizie sau membrii acestora, de exemplu în ceea ce privește modificarea Raportului anual al BCN. De asemenea, orice drept al Parlamentului de a aproba, suspenda, anula sau amâna deciziile BCN ar fi contrar independenței instituționale a BCN în temeiul Tratatului și al Statutului SEBC.” [6:  CON/2016/33 https://eur-lex.europa.eu/legal-content/EN/TXT/PDF/?uri=CELEX:52016AB0033] 


Remarcăm că, actualmente, Legea cu privire la Banca Națională a Croației, la art. 71 alin. (2) prevede: „Instituțiile și organele Uniunii Europene și guvernele statelor membre nu pot influența independența Băncii Naționale a Croației, adoptarea și punerea în aplicare a deciziilor Băncii Naționale a Croației și ale organelor sale de decizie și nici nu pot aproba, revoca, amâna, anula sau influența în orice altă formă vreo decizie a Băncii Naționale a Croației care intră în sfera sa de competență”[footnoteRef:7]. [7:  The act on the Croatian National Bank https://www.hnb.hr/c/document_library/get_file?uuid=51206a44-6870-8a58-fd2f-c17b8a0ebb43&groupId=20182&p_auth=Lpvuj4ck ] 

Suplimentar, atragem atenția asupra redacției în vigoare a normei de la art. 6 alin. (5) din Legea nr. 548/1995 care stipulează: „Fără a aduce atingere prevederilor art.11 alin.(4) şi art.111, nicio autoritate publică sau orice altă parte terţă nu poate aproba, suspenda, anula, cenzura, amîna sau condiţiona intrarea în vigoare a actelor Băncii Naţionale, nici nu poate emite opinii ex-ante asupra actelor Băncii Naţionale, nici nu poate influenţa în orice alt mod emiterea actului final al Băncii Naţionale”. 
Cu referire la acest articol, Comisia Europeană (în procesul de aliniere a RM la acquis-ul UE) a constatat: „În conformitate cu articolul 6 alineatul (5) din Legea cu privire la BNM, cu excepția instanțelor de contencios administrativ care revizuiesc legalitatea sau suspendă executarea actelor BNM, nicio autoritate publică sau terță parte nu poate aproba, suspenda, anula, condiționa intrarea în vigoare a actelor BNM și nu poate emite avize ex-ante și nici nu poate influența în alt mod emiterea actelor BNM. Acest articol ar trebui aliniat în continuare la acquis-ul UE în ceea ce privește independența instituțională, prin extinderea interdicțiilor menționate mai sus la toate deciziile (acțiunile) BNM, nu doar la actele sale normative.”

De asemenea, menționăm că mecanismele de responsabilizare instituțională a BNM rămân neafectate de  prevederile proiectului de lege. 
Astfel, sub aspectul responsabilității externe, cadrul legal național prevede obligații explicite de responsabilitate pentru BNM. În acest sens, potrivit art. 1 alin. (2) din Legea nr. 548/1995, Banca Națională este o persoană juridică publică autonomă și este responsabilă față de Parlament, iar, potrivit art. 69 din Legea nr. 548/1995, BNM, prezintă Parlamentului anual, până la data de 1 iulie, un raport care include informații privind situațiile financiare confirmate de auditorul extern, activitatea și operațiunile sale pentru anul financiar încheiat și situația economică a statului. De asemenea, BNM prezintă trimestrial, Guvernului și Parlamentului un raport ce conține analiza situației macroeconomice și o previziune pe termen mediu a inflației și a indicatorilor macroeconomici principali, care se publică în termen de până la 45 de zile de la sfârșitul trimestrului de gestiune. Totodată, potrivit art. 68 alin. (1) din Legea nr. 548/1995, situațiile financiare anuale ale Băncii Naționale sunt supuse auditului anual, în conformitate cu standardele internaționale de audit, care este efectuat de o entitate de audit independentă, cu renume și cu experiență recunoscută în domeniul auditului băncilor centrale. 
Sub aspectul responsabilității interne, potrivit art. 33 alin. (1) din Legea nr. 548/1995, Banca Națională are un organ de audit intern, constituit din specialiști cu competente în domeniile auditului, contabilității, finanțelor și tehnologiilor informaționale și condus de controlorul general.
În raport cu publicul larg, BNM publică balanța de plăți a statului, statistica balanței de plăți, statistica poziției investiționale internaționale și a datoriei externe a Republicii Moldova, precum și orice alte rapoarte sau studii financiare și economice relevante.
În privința revizuirii judiciare a actelor emise de BNM, art. 11 din Legea nr. 548/1995 reglementează atât un recurs grațios prin posibilitatea contestării actelor BNM la Comitetul executiv al BNM, cât și recursul judiciar, prin posibilitatea contestării actelor BNM în instanțele de judecată, în ordinea contenciosului administrativ.

	17. Articolul 701:
La alineatul (1), textul „în modul stabilit de către Guvern, în baza listelor de inventariere” se substituie cu textul „conform reglementărilor sale interne”.
	
	28.
	Se propune reconsiderarea modificării.
Obiecții:
Competența de reglementare a procedurilor, criteriilor de delimitare, inventariere și clasificare a bunurilor proprietate publică reprezintă, potrivit cadrului constituțional și legal în vigoare, o atribuție a Guvernului, exercitată în scopul asigurării unei politici unitare și coerente în domeniul administrării patrimoniului public al statului. Această competență derivă din rolul constituțional al Guvernului de autoritate executivă (art. 96
din Constituție) și este dezvoltată prin legislația specială, inclusiv Legea nr. 121/2007 și Legea nr. 29/2018, care consacră explicit implicarea Guvernului în adoptarea și aprobarea normelor privind administrarea și delimitarea proprietății publice.
Substituirea sintagmei „în modul stabilit de către Guvern, în baza listelor de inventariere” cu sintagma „conform reglementărilor sale interne”, presupune integrarea unei norme de blanchetă defectuoase, fapt care nu corespunde exigențelor de tehnică legislativă vizate de art.55 al Legii nr.100/2017. Operarea cu norme de blanchetă contribuie exercitarea unor atribuții extensive de reglementare, or în virtutea art. 6 din Legea nr. 121/2007, art. 13 din Legea nr. 29/2018, domeniul de intervenţie normativă a autorităţii coincide cu domeniul de intervenţie al Guvernului.

	Nu se acceptă
Prin propunerea din proiectul de lege doar se modifică autoritatea abilitată cu emiterea reglementărilor a modului de delimitare a bunurilor mobile. Criteriile de delimitare a bunurilor mobile ce aparțin domeniului public sau privat derivă din prevederile Legii nr. 121/2007 privind administrarea și deetatizarea proprietății publice, care la art. 2, definește care bunuri se consideră a fi bunuri ale domeniului public și bunuri ale domeniului privat. Delimitarea bunurilor se va efectua ținând cont de aceste criterii. 
Relevăm, că prin avizul nr. 17-1544 din 07.05.2026, Ministerul Dezvoltării Economice și Digitalizării al Republicii Moldova a atenționat că competența de delimitare a bunurilor imobile aparține Guvernului, competență nealterată prin prevederile proiectului de lege. Menționăm că art. 701 alin. (1) din Legea nr. 548/1995 se referă strict la delimitarea bunurilor mobile pe domenii, acesta nu vizează delimitarea bunurilor imobile. 
În același context, propunem a se vedea argumentele autorului inserate la propunerea nr. 4 din sinteză (propunere care aparține MDED).

	
	Ministerul Justiției 
Scrisoare nr. 04/2-5661 din 25.05.2026
	29.
	De ordin general, menționăm că potrivit notei de fundamentare, proiectul este justificat prin necesitatea asigurării compatibilității legislației naționale cu prevederile Tratatului privind Funcționarea Uniunii Europene și ale Statutului Sistemului European al Băncilor Centrale și al Băncii Centrale Europene, în contextul statutului Republicii Moldova de stat candidat la aderarea la Uniunea Europeană și al recomandărilor formulate în Raportul privind Republica Moldova pentru anul 2025 al Comisiei Europene, prin care s-a evidențiat necesitatea consolidării independenței funcționale, instituționale, personale și financiare a băncii centrale, precum și necesitatea prevenirii ingerințelor din partea Parlamentului, Guvernului sau a altor terțe părți. Sub acest aspect, se constată că proiectul dezvoltă într-o manieră repetitivă principiul independenței instituționale a Băncii Naționale a Moldovei, prin introducerea în multiple dispoziții a unor formule potrivit cărora Banca Națională, membrii organelor sale de conducere sau reprezentanții acesteia „nu solicită și nu primesc instrucțiuni” de la Parlament, Guvern sau alte autorități publice naționale precum și cele ale Uniunii Europene, în sensul prevederilor art. 1 alin. (2); art. 5; art. 6 alin. (1), (4) și (5); art. 8 alin. (2) și (3); art. 37 alin. (2); precum și art. 69 alin. (1) și (2) din proiect. În acest sens, considerăm că, deși asemenea formule derivă din standardele consacrate de dreptul Uniunii Europene, maniera de reglementare propusă depășește necesitatea consacrării principiului independenței instituționale prin reiterarea acestuia în mod repetat, inclusiv în dispoziții care reglementează raporturile instituționale curente dintre Banca Națională a Moldovei și Parlament sau Guvern, cum sunt cele privind raportarea către Parlament, prezentarea politicilor Băncii Naționale a Moldovei în fața Parlamentului, consultările cu Guvernul în probleme monetare și financiare, conlucrarea instituțională în procesul elaborării politicilor economice sau transmiterea informațiilor și analizelor economice. Prin urmare, deși reglementarea principiului independenței Băncii Naționale a Moldovei prezintă o importanță deosebită, aceasta trebuie realizată într-o manieră clară, echilibrată și proporțională, compatibilă cu exigențele constituționale și standardele Uniunii Europene. În acest sens, se apreciază oportună menținerea consacrării independenței instituționale la nivelul dispozițiilor generale ale legii, respectiv în cadrul art. 1 alin. (2), prin prevederea faptului că Banca Națională este o persoană juridică publică autonomă și raportează Parlamentului cu privire la activitatea sa, soluție legislativă care se regăsește deja în redacția în vigoare a Legii nr. 548/1995. În acest context, se consideră necesară reconsiderarea tehnicii legislative utilizate, cu menținerea consacrării generale a autonomiei instituționale a Băncii Naționale a Moldovei la nivelul art. 1 alin. (2) din lege, fără multiplicarea în cuprinsul fiecărei norme speciale a unor interdicții formulate în termeni absoluți. Or, consacrarea caracterului de persoană juridică publică autonomă implică, prin însăși natura sa juridică, exercitarea atribuțiilor în mod independent, fără solicitarea sau primirea de instrucțiuni din partea Parlamentului, Guvernului sau a altor autorități publice naționale sau a Uniunii Europene, astfel încât reiterarea expresă a acestei interdicții în fiecare dispoziție normativă este redundantă și poate afecta coerența și claritatea reglementării.
	Nu se acceptă
Menționăm că, în Raportul privind Republica Moldova 2025 aferent Comunicării din 2025 a Comisiei Europene privind politica de extindere a UE, se menționează că sunt necesare acțiuni suplimentare pentru consolidarea independenței funcționale, instituționale, personale și financiare a băncii centrale, în special în ceea ce privește independența instituțională, pentru a preveni ingerințele din partea Parlamentului, a Guvernului și a oricărei alte terțe părți. În acest context, proiectul de lege vine cu precizările de rigoare la articolele din Legea nr. 548/1995 care reglementează conlucrarea BNM cu organele statului (necesitatea unor astfel de precizări derivă din recomandările Comisiei europene expuse in contextul screening-ului bilateral, constituind criterii de apreciere a gradului de aliniere la prevederile art. 130 din TFUE).



	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
4. La articolul 6:
Alineatele (4) și (5) vor avea următorul cuprins:
„(4) În conformitate cu articolul 130 din Tratatul privind Funcționarea Uniunii Europene și cu articolul 7 din Statutul SEBC și al BCE, Banca Națională și membrii organelor de conducere sunt independenți în realizarea obiectivelor lor și în îndeplinirea atribuțiilor care le revin în temeiul prezentei legi, al Tratatului privind Uniunea Europeană, al Tratatului privind Funcționarea Uniunii Europene și al Statutului SEBC și al BCE. Banca Națională și membrii organelor de conducere nu solicită și nu acceptă instrucțiuni din partea Parlamentului, Guvernului, altor autorități publice ale Republicii Moldova,  instituțiilor, organelor, oficiilor sau agențiilor Uniunii Europene, a guvernelor statelor membre ale Uniunii Europene sau din partea oricărui alt organism sau altă parte terță.
(5) Parlamentul, Guvernul, alte autorități publice ale Republicii Moldova, instituțiile, organele, oficiile sau agențiile Uniunii Europene, guvernele, agențiile, oficiile statelor membre ale Uniunii Europene și oricare alte organisme sau părți terțe trebuie să respecte independența Băncii Naționale în conformitate cu articolul 130 din Tratatul privind Funcționarea Uniunii Europene și articolul 7 din Statutul SEBC și al BCE, și nu vor încerca să influențeze Banca Națională și membrii organelor sale de conducere. Fără a aduce atingere prevederilor art.11 alin.(4) şi art.111, subiecții menționați în primul enunț nu pot influența adoptarea și punerea în aplicare a actelor, inclusiv individuale, ale Băncii Naționale și nici nu pot aproba, revoca, amâna, anula sau influența în orice alt mod emiterea de către Banca Națională a unor astfel de acte.
	
	30.
	La pct. 4, se prezintă în redacție nouă art. 6 alin. (4) și (5), fiind utilizate abrevieri precum „SEBC” și „BCE”, fără a asigura, în mod univoc și la prima utilizare în textul normativ, explicarea acestora, în conformitate cu art. 54 alin. (1) lit. i) din Legea nr. 100/2017 cu privire la actele normative, potrivit căruia utilizarea abrevierilor este admisă doar după definirea expresă a acestora în cuprinsul actului normativ.
	Nu se acceptă
Abrevierile se regăsesc descifrate la art. I pct. 3.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
9. La articolul 23, alineatul (12) va avea următorul cuprins:
„(12) Hotărârea de revocare a Guvernatorului Băncii Naționale poate fi atacată la Curtea de Justiție a Uniunii Europene în conformitate cu articolul 14.2 din Statutul SEBC. Hotărârea de revocare a celorlalți membri ai organelor de conducere ale Băncii Naționale poate fi atacată la Curtea de Apel Centru în termen de 15 zile de la publicarea acesteia în Monitorul Oficial al Republicii Moldova.”.
	
	31.
	La pct. 9, menționăm că soluția propusă la art. 23 alin. (12), în partea ce vizează contestarea hotărârii de revocare a Guvernatorului Băncii Naționale a Moldovei la Curtea de Justiție a Uniunii Europene (CJUE), este fundamentată pe art. 14.2 din Statutul Sistemului European al Băncilor Centrale și al Băncii Centrale Europene. Totodată, deși din Tratatul privind Funcționarea Uniunii Europene și din Statutul Curții de Justiție a Uniunii Europene rezultă mecanismele de asigurare a respectării dreptului Uniunii, inclusiv controlul jurisdicțional exercitat de CJUE în limitele competențelor sale, acestea nu configurează o cale de atac directă de tip contencios administrativ împotriva actelor administrative naționale, deoarece CJUE nu are natura unei instanțe de drept comun sau de contencios administrativ general, competențele sale fiind strict determinate de tratate și limitate la interpretarea și aplicarea dreptului Uniunii Europene, controlul legalității actelor instituțiilor UE și soluționarea mecanismelor de cooperare jurisdicțională cu instanțele naționale. Totodată, cu titlu comparativ, se reține că în dreptul altor state membre ale Uniunii Europene, inclusiv în cazul Băncii Naționale a României (art. 33 alin. (9) din Legea nr. 312/2004 privind Statutul Băncii Naționale a României), controlul jurisdicțional asupra actelor de revocare a membrilor organelor de conducere este exercitat de instanțele judecătorești naționale, în speță Înaltă Curte de Casație și Justiție, fără instituirea unei căi de atac directe la Curtea de Justiție a Uniunii Europene, dreptul Uniunii Europene fiind asigurat prin mecanismele generale de interpretare și aplicare a acestuia în cadrul procedurilor judiciare naționale. De asemenea, în Polonia, art. 9 din Legea din 29 august 1997 privind Banca Națională a Poloniei (Narodowy Bank Polski) stabilește că Președintele Băncii Naționale este numit și revocat de „Sejm”, iar răspunderea acestuia poate fi examinată inclusiv prin intermediul Tribunalului de Stat, în cadrul mecanismelor constituționale naționale, fără instituirea unei căi de atac directe la Curtea de Justiție a Uniunii Europene. În acest context, se consideră necesară ajustarea redacțională a normei, astfel încât să fie reflectată în mod adecvat natura juridică a controlului jurisdicțional aplicabil și să fie evitată configurarea Curții de Justiție a Uniunii Europene ca instanță de apel direct împotriva Hotărârii de revocare a Guvernatorului Băncii Naționale. Totodată, redacțional, cuvintele „Curtea de Apel Centru” urmează a și substituite cu cuvintele „Curtea de Apel Chișinău”.
	Nu se acceptă
Articolul 14.2 din Statutul SEBC și al BCE garantează independența guvernatorilor băncilor centrale naționale. Acesta prevede că guvernatorul poate fi eliberat din funcție doar dacă nu mai îndeplinește condițiile necesare sau a comis o abatere gravă, decizia putând fi atacată la Curtea de Justiție a UE. În acest context, majoritatea statelor membre ale Uniunii europene reglementează expres în legile băncilor centrale necesitatea de respectare a prevederilor art. 14.2 din Statutul SEBC și al BCE în vederea protejării guvernatorilor împotriva demiterilor arbitrare de către guvernele naționale (a se vedea exemplul Belgiei, Bulgariei, Croației, Sloveniei, Letoniei, Estoniei, etc.).
În Raportul său de convergență din anul 2024[footnoteRef:8], prin care BCE evaluează inclusiv compatibilitatea legislației naționale cu prevederile Tratatelor Uniunii Europene, în partea ce ține de Legea cu privire la Banca Centrală a Poloniei (pct. 7.4.2.), BCE a precizat următoarele: [8:  Convergence Report, june 2024 https://www.ecb.europa.eu/press/other-publications/convergence/html/ecb.cr202406~475c2172bc.en.html#toc157 ] 

„Legea privind BNP nu menționează dreptul instanțelor naționale de a revizui o decizie de revocare a oricărui membru al organelor decizionale ale BCN care este implicat în îndeplinirea atribuțiilor legate de SEBC. Chiar dacă acest drept poate fi recunoscut, conform legislației generale aplicabile, pentru orice membru al organelor decizionale ale BCN, altul decât guvernatorul (a cărui revocare intră în competența Curții de Justiție a Uniunii Europene), prevederea specifică a unui astfel de drept de revizuire ar spori certitudinea juridică.” 

Suplimentar, în Raportul să de convergență din anul 2025[footnoteRef:9], BCE remarcă că articolul 14.2 din Statutul SEBC stipulează că guvernatorii care au fost demiși din funcție pot contesta o astfel de decizie în fața Curții de Justiție a Uniunii Europene. Curtea de Justiție a Uniunii Europene are competența de a anula măsura națională de demitere dacă se constată că aceasta este contrară dreptului Uniunii. [9:  Convergence Report, june 2025 https://www.ecb.europa.eu/press/other-publications/convergence/pdf/ecb.cr202506~8941e288b6.ro.pdf ] 


În contextul propunerii de substituire a cuvintelor „Curtea de Apel Centru” cu cuvintele „Curtea de Apel Chișinău”, observăm că în conformitate cu anexa nr. 3 din Legea nr. 514/1995 privind organizarea judecătorească, Curtea de Apel din Chișinău are denumirea de  Curte de Apel Centru.



	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

8. Articolul 21 va avea următorul cuprins:
„Articolul 21. Devizul de cheltuieli 
(1) Anual, toate cheltuielile administrative și investițiile capitale ale Băncii Naţionale se planifică în devizul de cheltuieli și, respectiv, în alocațiile pentru investiții, care includ exclusiv aceste categorii de cheltuieli și investiții. Devizul de cheltuieli şi alocaţiile pentru investiţii se aprobă de către Consiliul de supraveghere și se verifică, în execuţie, conform practicilor şi procedurilor controlului şi auditului intern.
(2) Curtea de Conturi auditează legalitatea şi regularitatea devizelor de cheltuieli şi a alocaţiilor pentru investiţii ale Băncii Naţionale. Auditul public extern al Curţii de Conturi se desfășoară cu respectarea art. 6 alin. (4) și (5) și se limitează  la examinarea eficienţei operaţionale a deciziilor luate de conducerea Băncii Naţionale, excluzîndu-se cele ce ţin de implementarea politicii monetare şi valutare a Băncii Naţionale, de gestionarea rezervelor internaționale ale statului, promovarea bunei funcționări a sistemelor de plăți  și de realizarea obiectivelor și sarcinilor SEBC.”.

11.  Articolul 34 se completează cu alineatul (8) cu următorul cuprins: 
„(8) În conformitate cu prevederile art. 76 lit. n) din Codul muncii nr. 154/2003,  contractul individual de muncă se suspendă pe perioada deținerii de către salariat, în condițiile Codului electoral, a calității de candidat/candidat independent la o funcție electivă, reprezentant al concurentului electoral/participantului la referendum, persoană de încredere a concurentului electoral/participantului la referendum sau trezorier, precum și pe perioada în care salariatul face agitație în favoarea unui partid, sau în cazul desemnării în calitate de administrator temporar/administrator special, de lichidator al entităților supravegheate de Banca Națională.”.
	
	32.
	În altă ordine de idei, la punctele 8 și 11, se constată că proiectul conține prevederi care vizează domenii aflate în competența Curții de Conturi și a Comisiei Electorale Centrale, în special în ceea ce privește regimul auditului public extern asupra Băncii Naționale a Moldovei și regimul juridic aplicabil anumitor categorii de personal în context electoral și instituțional. Totodată, din materialele aferente proiectului nu rezultă consultarea acestor autorități în procesul de elaborare a dispozițiilor respective. În acest context, se consideră necesară consultarea Curții de Conturi și a Comisiei Electorale Centrale, în vederea asigurării respectării principiului cooperării instituționale și a coerenței reglementărilor propuse cu cadrul normativ special aplicabil.
	Se acceptă
Proiectul de lege a fost transmis spre avizare Comisiei Electorale Centrale prin scrisoarea Ministerului Finanțelor nr.14-051232 din 20 mai 2026. Avizul Comisiei Electorale Centrale nr. CEC-8/10540 din 25 mai 2026 a fost recepționat de BNM.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

15. Articolul 41 va avea următorul cuprins:
„Articolul 41. Interdicția de finanțare a sectorului public
(1) În conformitate cu art. 123 din Tratatul privind Funcționarea Uniunii Europene și Regulamentul Consiliului (CE) nr. 3603/93, Banca Națională nu acordă credite pe descoperit de cont sau orice alt tip de facilitate de credit statului sau organelor acestuia, instituțiilor, organelor, oficiilor sau agențiilor Uniunii, guvernelor și administrațiilor publice centrale, autorităților regionale sau locale, celorlalte autorități publice, celorlalte organisme sau întreprinderi publice din statele membre ale Uniunii Europene și nici nu cumpără titluri de creanță direct de la acestea.
(2) Interdicția de finanțare a sectorului public nu se aplică în cazurile exceptate conform art. 123 alin. (2) din Tratatul privind Funcționarea Uniunii Europene și conform prevederilor Regulamentului Consiliului (CE) nr. 3603/93.”.
	
	33.
	La pct. 15, ce vizează redacția nouă a art. 41 alin. (1), ținem să menționăm că la prima utilizare în textul proiectului a Regulamentului Consiliului (CE) nr. 3603/93 urmează a fi redată integral, după cum urmează: „Regulamentul (CE) nr. 3603/93 al Consiliului din 13 decembrie 1993 de precizare a definițiilor necesare aplicării interdicțiilor menționate la articolele 104 ș i 104b alineatul (1) din tratat”.
	Se acceptă
Norma a fost revizuită redacțional în acest context.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:

17. Articolul 701:
La alineatul (1), textul „în modul stabilit de către Guvern, în baza listelor de inventariere” se substituie cu textul „conform reglementărilor sale interne”.
La alineatul (2), textul „transmiterea cu titlu gratuit a bunurilor Băncii Naţionale prin trecerea bunurilor dintr-un domeniu în altul, prin trecerea bunurilor de la Banca Naţională în proprietatea unităţilor administrativ-teritoriale, prin trecerea bunurilor mobile ale domeniului public şi a bunurilor imobile de la Banca Naţională către o autoritate publică/instituţie publică” se substituie cu textul „trecerea bunurilor Băncii Naționale dintr-un domeniu în altul”.
Se completează cu alineatul (21) cu următorul cuprins:
„(21) Prevederile art. 14 alin. (1) lit. b), c) și d), alin. (3)-(61) din Legea nr. 121/2007 privind administrarea şi deetatizarea proprietăţii publice nu se aplică în privința bunurilor Băncii Naționale.”.
Alineatul (3) se abrogă.
	
	34.
	Cu referire la modificările propuse la pct. 17 din proiect, aferente art. 70¹ din Legea nr. 548/1995 cu privire la Banca Națională a Moldovei, considerăm necesară revizuirea redacției propuse. În particular, la alin. (1), substituirea textului „în modul stabilit de către Guvern, în baza listelor de inventariere” cu textul „conform reglementărilor sale interne” transferă reglementarea mecanismului de delimitare a bunurilor mobile exclusiv în sfera actelor interne ale Băncii Naționale a Moldovei. Or, proiectul nu stabilește la nivel de lege criterii, repere sau limite normative exprese privind exercitarea acestei competențe, ceea ce poate genera incertitudini referitoare la regimul juridic aplicabil bunurilor vizate.
	Nu se acceptă.
Prin propunerea din proiectul de lege doar se modifică autoritatea abilitată cu emiterea reglementărilor a modului de delimitare a bunurilor mobile. Criteriile de delimitare a bunurilor mobile ce aparțin domeniului public sau privat derivă din prevederile Legii nr. 121/2007 privind administrarea și deetatizarea proprietății publice, care la art. 2, definește care bunuri se consideră a fi bunuri ale domeniului public și bunuri ale domeniului privat. Delimitarea bunurilor se va efectua ținând cont de aceste criterii. 

În același context, propunem a se vedea argumentele autorului inserate la propunerea nr. 4 din sinteză (propunere care aparține MDED).

	
	
	35.
	Totodată, propunerea de completare a art. 70¹ cu alin. (2¹), prin care se exclude aplicarea unor prevederi ale Legii nr. 121/2007 privind administrarea și deetatizarea proprietății publice, în nota de fundamentare a proiectului nu este însoțită de o justificare privind necesitatea instituirii unui regim derogatoriu distinct aplicabil bunurilor Băncii Naționale a Moldovei.
	Se acceptă
Nota de fundamentare a proiectului de lege a fost completata in acest sens.

	
	
	36.
	Astfel, având în vedere divergențele expuse în procesul de avizare între autor și Ministerul Dezvoltării Economice și Digitalizării privind regimul juridic aplicabil bunurilor vizate de modificările propuse la art. 70¹ din Legea nr. 548/1995, precum și raportul acestora cu prevederile Legii nr. 121/2007 și ale Legii nr. 29/2018 privind delimitarea proprietății publice, considerăm necesară expunerea suplimentară a Ministerului Dezvoltării Economice și Digitalizării asupra argumentelor prezentate de Banca Națională a Moldovei, inclusiv sub aspectul delimitării dintre regimul bunurilor mobile și al bunurilor imobile.
	Nu se acceptă
Propunem a se vedea argumentele autorului inserate la propunerea nr. 4 din sinteză (propunere care aparține MDED).
Suplimentar, menționăm că opinia MDED a fost consultată cu privire la acest subiect, fiind relevantă și poziția comunicată anterior precum că acest aspect urmează a fi reglementat de BNM.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
19. Articolul 761 se abrogă.
	
	37.
	La pct. 19, cu referire la abrogarea art. 76¹ din Legea nr. 548/1995, considerăm necesară reevaluarea intervenției propuse. Norma supusă abrogării reglementează, în special, mecanismul de determinare a soldului datoriei istorice a statului față de Banca Națională, condițiile de reperfectare a împrumuturilor acordate anterior statului, precum și regimul juridic al valorilor mobiliare de stat emise în procesul conversiunii acestor împrumuturi. Totodată, prevederile respective stabilesc competențele autorităților implicate și obligativitatea încheierii acordurilor dintre Guvern, în persoana Ministerului Finanțelor, și Banca Națională a Moldovei, inclusiv elementele esențiale ale acestora. În acest context, abrogarea integrală a art. 76¹, în lipsa instituirii unor reglementări substitutive sau a unor dispoziții tranzitorii corespunzătoare, poate genera incertitudini privind regimul juridic aplicabil obligațiilor financiare existente dintre stat și Banca Națională a Moldovei, precum și privind mecanismul de administrare și evidență a creanțelor respective. De asemenea, nota de fundamentare a proiectului nu conține argumente referitoare la necesitatea renunțării la mecanismul normativ actual și nici explicații privind modalitatea în care vor fi reglementate în continuare raporturile juridice și financiare vizate de dispozițiile propuse spre abrogare.
	Nu se acceptă.
Menționăm că mecanismul instituit prin acest articol deviază de la interdicția de finantare a statului. Deci, în contextul alinierii la normele art. 123 din TFUE, este necesară abrogarea acestuia. În privința portofoliului de valori mobiliare de stat deținut de BNM vor fi aplicate regulile generale ce țin de răscumpărarea valorilor mobiliare de stat.

	Art. IV. – Legea nr. 160/2023 cu privire la garantarea depozitelor în bănci (publicată în Monitorul Oficial al Republicii Moldova, 2023, nr. 235-236, art. 418), cu modificările ulterioare, se modifică după cum urmează:
3.	Articolul 44:
            Alineatul (2) va avea următorul cuprins:
„(2) În situații de urgență, în vederea neadmiterii periclitării stabilității financiare, Banca Națională, pe baza propriei evaluări, poate acorda FGDSB, în mod excepțional și de la caz la caz, împrumuturi pe termene ce nu pot depăși 90 zile calendaristice, cu condiţia garantării integrale a acestora cu valori mobiliare de stat, emise de Ministerul Finanţelor, şi/sau cu alte active ale Fondului de acoperire a depozitelor bancare, acceptate ca active eligibile pentru garantare de către Banca Naţională.”.  
	
	38.
	Art. IV – Legea nr. 160/2023 cu privire la garantarea depozitelor în bănci La pct. 3, menționăm că la art. 44 alin. (2), cuvântul „calendaristice” se vor evita la determinarea curgerii și calculării termenilor. Or, aceasta este regula generală de curgere a termenului. În caz contrar, se poate interpreta per a contrario că, în celelalte cazuri în care nu s-a specificat că, zilele sunt calendaristice, de fapt se au în vedere zile lucrătoare, de sărbătoare, pare, impare.
	Se acceptă
Norma a fost revizuită redacțional în acest sens.

	Art. VI. Dispoziții finale și tranzitorii 
(3) În termen de 6 luni de la intrarea în vigoare a prezentei legi, membrii Consiliului de supraveghere se vor conforma prevederilor art. 25 alin. (2) din Legea nr. 548/1995, în redacția modificată conform art. I pct. 10.
	
	39.
	Art. VI - Dispoziții finale și tranzitorii Cu referire la dispozițiile tranzitorii prevăzute la alin. (3) din proiect, se constată o lipsă de corelare cu modificările propuse la art. 25 alin. (2) din Legea nr. 548/1995. Astfel, norma tranzitorie stabilește obligația de conformare doar pentru membrii Consiliului de supraveghere, în timp ce redacția propusă la art. 25 alin. (2) reglementează incompatibilitățile aplicabile, în general, membrilor organelor de conducere ale Băncii Naționale a Moldovei, inclusiv membrilor Comitetului executiv. În aceste condiții, se recomandă reexaminarea redacției normei tranzitorii, în vederea asigurării unei reglementări coerente și determinării clare a subiecților vizați de termenul de conformare prevăzut de proiect. În acest sens, cu titlul de recomandare, propunem următoarea redacție: „În termen de 6 luni de la intrarea în vigoare a prezentei legi, membrii organelor de conducere ale Băncii Naționale a Moldovei se vor conforma prevederilor art. I pct. 10.”.
	Se acceptă parțial
Alin. (3) de la art. VI care prevede „În termen de 6 luni de la intrarea în vigoare a prezentei legi, membrii Consiliului de supraveghere se vor conforma prevederilor art. 25 alin. (2) din Legea nr. 548/1995, în redacția modificată conform art. I pct. 10” - a fost exclus.


	Consultarea Comisiei Europene

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
1. La articolul 1, alineatul (2) va avea următorul cuprins:
„(2) Banca Naţională este o persoană juridică publică autonomă şi raportează Parlamentului cu privire la activitatea sa. În exercitarea atribuțiilor sale, Banca Națională nu solicită și nu primește instrucțiuni de la Parlament.”.

	Comisia Europeană
	40.
	Articolul 1, alineatul (2), Comisia sugerează să se specifice și faptul că Banca Națională este o instituție independentă, pe lângă autonomă. Alineatul ar trebui să prevadă, de asemenea, că raportarea către Parlament se face „fără a aduce atingere articolului 6, alineatele (4) și (5)”. Pe lângă această completare, formularea din a doua propoziție „în exercitarea atribuțiilor sale, Banca Națională nu va solicita și nu va primi instrucțiuni din partea Parlamentului” poate fi eliminată, deoarece trimiterea la articolul 6, alineatele (4) și (5) ar face acest text redundant.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
2. La articolul 4, alineatul (2) va avea următorul cuprins:
„(2) Fără prejudicierea obiectivului său fundamental, Banca Națională, în limita atribuţiilor sale, contribuie la stabilitatea sistemului financiar, susține politicile economice generale ale Uniunii Europene, cu scopul de a contribui la realizarea obiectivelor Uniunii Europene prevăzute în articolul 3 din Tratatul Uniunii Europene, acționând în conformitate cu principiul unei economii de piață deschise, în care concurența este liberă, favorizând o alocare eficientă a resurselor și respectând principiile stabilite la articolul 119 din Tratatul privind funcționarea Uniunii Europene.”. 
	
	41. 
	La articolul 4 alineatul (2) se sugerează separarea obiectivului secundar al stabilității financiare de obiectivul de susținere a politicilor economice generale din Uniune, deoarece acestea decurg din diferite prevederi ale Tratatului (articolul 127 alineatul (1) din TFUE și articolul 127 alineatul (5) din TFUE). Vă rugăm să rețineți că ierarhia obiectivelor secundare prevăzute la alineatul (2) din proiectul de lege (politici economice generale ale Uniunii și stabilitate financiară) poate fi luată în considerare în continuare de către Republica Moldova după data aderării. De asemenea, se sugerează, pentru certitudine juridică, înlocuirea sintagmei „fără a aduce atingere obiectivului său fundamental” cu „fără a aduce atingere obiectivului său principal”. În plus, „politicile economice generale ale Uniunii” ar trebui înlocuite cu „politicile economice generale din Uniune” pentru a reflecta formularea articolului 127 alineatul (1) din TFUE.
	Se acceptă parțial
Ierarhia obiectivelor BNM se propune a fi următoarea: 
1) Obiectivul fundamental – menținerea stabilității prețurilor;
2) Obiectivul secundar – contribuirea la stabilitatea sistemului financiar;
3) Al treilea obiectiv – sprijinirea politicii economice generale a statului;
4) Al patrulea obiectiv – susținerea politicilor economice generale ale Uniunii Europene. 


	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
2. Articolul 4 se completează cu alineatul (3) cu următorul cuprins:
„(3) Fără prejudicierea obiectivelor stabilite la alin. (1) și (2), Banca Națională, în limita atribuțiilor sale, sprijină politica economică generală a statului.”.
	
	42.
	La articolul 4 alineatul (3) se recomandă consolidarea formulării alineatului (3) și prevederea că sprijinirea politicii economice generale a statului nu aduce atingere obiectivelor stabilite la alineatele (1) și (2) și în măsura în care este în concordanță cu obligațiile Băncii Naționale care decurg din Tratatele UE și din Statutul SEBC/BCE.
	Nu se acceptă
Ierarhia obiectivelor se propune a fi stabilită conform comentariului menționat supra. 

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
3. La articolul 5:
La alineatul (1), litera c) va avea următorul cuprins:
„c)întocmeşte analize economice şi monetare, fără consultări ex-ante cu Guvernul care sunt incompatibile cu prevederile Tratatului privind funcționarea Uniunii Europene și ale Statutului Sistemului European al Băncilor Centrale și al Băncii Centrale Europene (în continuare – Statutul SEBC și al BCE), și în baza lor adresează Guvernului propuneri, aduce rezultatele analizelor la cunoştinţa publicului;”;
	
	43.
	La articolul 5 alineatul (1) litera (c), se recomandă adăugarea sintagmei „fără a aduce atingere articolului 6 alineatele (4) și (5)” după cuvintele „elaborează analize economice și monetare” și, în acest context, sintagma „fără consultări ex ante cu Guvernul, care sunt incompatibile cu prevederile Tratatului privind funcționarea Uniunii Europene și ale Statutului Sistemului European al Băncilor Centrale și al Băncii Centrale Europene” ar putea fi eliminată, deoarece această sintagmă ar putea deveni redundantă. După cuvintele „și pe baza acestora prezintă propuneri Guvernului”, se recomandă adăugarea sintagmei „în scop informativ”.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
4. La articolul 6:
Alineatul (1):
 se completează la început cu textul „Fără a aduce atingere prevederilor alineatelor (4) și (5),”;
se completează cu următorul enunț: „În procesul de conlucrare, Banca Națională nu solicită și nu primește instrucțiuni de la Guvern.”.
	
	44.
	Articolul 6, alineatul (1), întrucât face trimitere la prevederile articolului 6, alineatele (4) și (5), formularea „în procesul de cooperare, Banca Națională nu va solicita și nu va accepta instrucțiuni din partea Guvernului” ar putea deveni redundantă și, prin urmare, puteți lua în considerare eliminarea.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
4. La articolul 6:
Alineatele (4) și (5) vor avea următorul cuprins:
[bookmark: _Hlk222229160]„(4) În conformitate cu articolul 130 din Tratatul privind Funcționarea Uniunii Europene și cu articolul 7 din Statutul SEBC și al BCE, Banca Națională și membrii organelor de conducere sunt independenți în realizarea obiectivelor lor și în îndeplinirea atribuțiilor care le revin în temeiul prezentei legi, al Tratatului privind Uniunea Europeană, al Tratatului privind Funcționarea Uniunii Europene și al Statutului SEBC și al BCE. Banca Națională și membrii organelor de conducere nu solicită și nu acceptă instrucțiuni din partea Parlamentului, Guvernului, altor autorități publice ale Republicii Moldova,  instituțiilor, organelor, oficiilor sau agențiilor Uniunii Europene, a guvernelor statelor membre ale Uniunii Europene sau din partea oricărui alt organism sau altă parte terță.
[bookmark: _Hlk222229192](5) Parlamentul, Guvernul, alte autorități publice ale Republicii Moldova, instituțiile, organele, oficiile sau agențiile Uniunii Europene, guvernele, agențiile, oficiile statelor membre ale Uniunii Europene și oricare alte organisme sau părți terțe trebuie să respecte independența Băncii Naționale în conformitate cu articolul 130 din Tratatul privind Funcționarea Uniunii Europene și articolul 7 din Statutul SEBC și al BCE, și nu vor încerca să influențeze Banca Națională și membrii organelor sale de conducere. Fără a aduce atingere prevederilor art.11 alin.(4) şi art.111, subiecții menționați în primul enunț nu pot influența adoptarea și punerea în aplicare a actelor, inclusiv individuale, ale Băncii Naționale și nici nu pot aproba, revoca, amâna, anula sau influența în orice alt mod emiterea de către Banca Națională a unor astfel de acte.

	
	45.
	Articolul 6, alineatele (4) și (5) ar trebui reformulate în continuare pentru a reflecta formularea articolului 130 din TFUE (de exemplu, la sfârșitul primei propoziții a alineatului (5), ar trebui adăugate cuvintele „în îndeplinirea sarcinilor lor”, iar Uniunea Europeană ar trebui înlocuită cu Uniunea în ambele alineate).
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
5. Se completează cu articolul 71 cu următorul cuprins:
„Articolul 71. Participarea în Sistemul European al Băncilor Centrale și alte organisme ale Uniunii Europene
(1) Banca Națională este parte integrantă a Sistemului European al Băncilor Centrale (în continuare - SEBC) și participă la activitatea acestuia în conformitate cu Statutul SEBC și al BCE.
(2) Banca Națională este obligată să acționeze în scopul realizării obiectivelor și sarcinilor SEBC în conformitate cu prevederile Tratatului privind Funcționarea Uniunii Europene, ale Statutului SEBC și al BCE, ale actelor normative direct aplicabile ale Uniunii Europene și prevederile prezentei legi. 
(3) Banca Națională subscrie și varsă contribuția sa la capitalul BCE în conformitate cu articolele 28 și 29 ale Statutului SEBC și al BCE.
(4) Guvernatorul Băncii Naționale este membru al Consiliului General al BCE. 
(5) Ca parte a Sistemului European de Supraveghere Financiară, Banca Națională participă în activitatea Autorității Bancare Europene (ABE) și a Comitetului European pentru Risc Sistemic (CERS).”.

	
	46.
	La articolul 71, alineatul (2), cuvântul „direct” din sintagma „acte normative direct aplicabile ale Uniunii Europene” ar trebui eliminat.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
6. Articolul 8:
Alineatul (2), după cuvântul „bugetare”, se completează cu textul „ , fără a solicita și primi instrucțiuni de la Guvern”;
	
	47.
	Articolul 8, alineatul (2), după cuvântul „bugetar”, recomandăm ca în loc de „solicitarea și primirea de instrucțiuni din partea Guvernului” să se menționeze „fără a aduce atingere articolului 6, alineatele (4) și (5)”, deoarece prevederile alineatelor (4) și (5) sunt mai cuprinzătoare.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
6. Articolul 8:
Alineatul (3) va avea următorul cuprins:
„(3) Guvernatorul Băncii Naţionale sau membrii Consiliului de supraveghere, sau membrii Comitetului executiv prezintă Parlamentului sau comisiilor lui permanente politicile Băncii Naţionale, avizează proiecte de legi, la cererea Parlamentului. În relațiile cu Parlamentul, membrii organelor de conducere ai Băncii Naționale nu solicită și nu primesc instrucțiuni, inclusiv în procesul de adoptare a deciziilor ce țin de realizarea sarcinilor SEBC și de implementare a deciziilor adoptate în cadrul SEBC.”.
	
	48
	La articolul 8, alineatul (3), sugerăm adăugarea, după „să prezinte politicile Băncii Naționale Parlamentului sau comisiilor sale permanente”, a sintagmei „spre informare și fără a aduce atingere articolului 6, alineatele (4) și (5)”. În acest context, propoziția „în relațiile lor cu Parlamentul, membrii organelor de conducere ale Băncii Naționale nu vor solicita, nici nu vor primi instrucțiuni, inclusiv în procesul de adoptare a deciziilor referitoare la îndeplinirea atribuțiilor SEBC și la implementarea deciziilor adoptate în cadrul SEBC” ar putea deveni redundantă și, prin urmare, puteți lua în considerare eliminarea acesteia.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
7. La articolul 182, textul „art.16 alin.(1), (2) şi (4) din Legea nr.575/2003 privind garantarea depozitelor în sistemul bancar” se substituie cu textul „Legii nr. 160/2023 cu privire la garantarea depozitelor în bănci”.
	
	49.
	La articolul 182 propunem a se vedea comentariile referitoare la Legea 160/2023 privind garantarea depozitelor la bănci, care ar prevedea modificarea ulterioară a acestui articol, deoarece acordarea de împrumuturi de către banca centrală către Fondul de Garantare a Depozitelor poate fi considerată o încălcare a interdicției de finanțare monetară, prevăzută la articolul 123 din TFUE.
	Comentariu 
A se vedea clarificările oferite la propunerea nr. 35 din sinteză.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
10. La articolul 25 alineatul (2),  al doilea enunț va avea următorul cuprins: „Membrii  organelor de conducere nu sunt în drept să desfășoare orice altă activitate remunerată, cu excepţia activităţilor didactice şi ştiinţifice, iar în cazul membrilor Comitetului executiv, și a activităţilor prevăzute în regulamentul de funcţionare al Comitetului executiv ori desemnărilor de către Banca Naţională în temeiul Legii nr.232/2016 privind redresarea şi rezoluţia băncilor şi al Legii nr.92/2022 privind activitatea de asigurare sau de reasigurare, caz în care mandatul se suspendă de drept”.
	
	50.
	Articolul 25, alineatul (2), a doua teză, Comisia ar avea nevoie de clarificări suplimentare în ceea ce privește prevederile: „iar în cazul membrilor Comitetului executiv, și a activităţilor prevăzute în regulamentul de funcţionare al Comitetului executiv ori desemnărilor de către Banca Naţională în temeiul Legii nr.232/2016 privind redresarea şi rezoluţia băncilor şi al Legii nr.92/2022 privind activitatea de asigurare sau de reasigurare, caz în care mandatul se suspendă de drept”:
- Vă rugăm să dezvoltați aspecte privind desemnările în temeiul acestor legi și să furnizați, de asemenea, informații privind remunerația.
- Prin „suspendarea mandatului de drept”, aceasta echivalează cu o eliberare temporară din exercitarea funcțiilor atașate funcției respective pe durata desemnării sau este legată de suspendarea mandatului organelor de decizie (inclusiv al guvernatorului)?
- Pot membrii să refuze o astfel de desemnare?
- Cine exercită atribuțiile guvernatorului pe durata suspendării?
- Poate suspendarea să devină pe termen nelimitat?
- Membrul suspendat continuă să beneficieze de toate garanțiile mandatului?
	Comentariu
Clarificări privind întrebările adresate:
- Vă rugăm să dezvoltați aspecte privind desemnările în temeiul acestor legi și să furnizați informații privind remunerația:
Procedura de numire și remunerare a persoanelor numite administratori temporari și administratori speciali este prevăzută în următoarele acte legislative:
- Legea nr. 232/2016 privind redresarea și rezoluția băncilor, articolele 47-54 și 66-72;
- Legea nr. 92/2022 privind activitatea de asigurare sau reasigurare, articolul 82 alineatele (3)-(7). Cu toate acestea, legea menționată anterior nu stabilește reguli privind remunerația unui administrator special numit la o societate de asigurare sau reasigurare.

- Prin „suspendarea mandatului prin efectul legii”, aceasta echivalează cu o eliberare temporară din exercitarea funcțiilor atașate funcției respective pe durata desemnării sau este legată de suspendarea mandatului organelor decizionale (inclusiv a Guvernatorului)? 

Conform regulilor detașării, prevăzute în Codul Muncii al R. Moldova (art. 77), detașarea este motiv de suspendare a contractului prin acordul părților (în cazul membrilor organelor decizionale ale BNM, se aplică suspendarea mandatului, conform art. 21 alin. (2) din Legea 199/2010 privind statutul persoanelor care ocupă funcții publice)

- Pot membrii să refuze o astfel de desemnare?
Da. În conformitate cu articolul 71 din Codul Muncii al Republicii Moldova, detașarea poate fi dispusă numai cu acordul scris al salariatului pentru o perioadă de cel mult un an și se efectuează în baza unui contract individual de muncă pe durată determinată separat.
În caz de necesitate, perioada detașării poate fi prelungită, prin acordul părților, pentru o perioadă suplimentară de până la un an.

- Cine exercită atribuțiile Guvernatorului pe durata suspendării?
În conformitate cu articolul 24 alin. (2) din Legea nr. 548/1995 privind Banca Națională a Moldovei, în cazul în care În caz de absență sau incapacitate de a-și îndeplini atribuțiile, Guvernatorul este înlocuit de Prim-viceguvernatorul sau, în absența acestuia, de unul dintre viceguvernatorii desemnați în conformitate cu regulamentul intern al Băncii Naționale. Guvernatorul poate delega anumite atribuții ale acestuia membrilor Comitetului Executiv și șefilor subdiviziunilor Băncii Naționale.

- Poate deveni suspendarea pe termen nelimitat?

Nu. Legea nr. 232/2016 privind redresarea și rezoluția băncilor (art. 52 și art. 71 alin. (1)) reglementează durata mandatului administratorilor temporari și speciali (limitându-l la un an). În consecință, suspendarea din funcție a membrilor organelor de conducere nu poate fi pe perioadă nedeterminată.

Legea nr. 92/2022 privind activitatea de asigurare sau reasigurare (art. 82 alin. (3)) reglementează, de asemenea, durata administrării speciale, astfel, suspendarea din funcție pe perioadă nedeterminată în legătură cu numirea unui administrator special nu este posibilă.


- Membrul suspendat continuă să beneficieze de toate garanțiile funcției?
Legea nr. 548/1995 privind Banca Națională a Moldovei (inclusiv ținând cont de modificările propuse în proiectul de lege) prevede că membrii organelor de conducere și alți angajați ai BNM beneficiază de garanții în calitatea lor de lichidator, administrator temporar sau administrator special, în conformitate cu articolul 35 din lege.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
11.  Articolul 34 se completează cu alineatul (8) cu următorul cuprins: 
„(8) În conformitate cu prevederile art. 76 lit. n) din Codul muncii nr. 154/2003,  contractul individual de muncă se suspendă pe perioada deținerii de către salariat, în condițiile Codului electoral, a calității de candidat/candidat independent la o funcție electivă, reprezentant al concurentului electoral/participantului la referendum, persoană de încredere a concurentului electoral/participantului la referendum sau trezorier, precum și pe perioada în care salariatul face agitație în favoarea unui partid, sau în cazul desemnării în calitate de administrator temporar/administrator special, de lichidator al entităților supravegheate de Banca Națională.”.
	
	51.
	La articolul 34, alineatul (8), Comisia dorește să clarifice dacă aceste prevederi sunt aplicabile și membrilor organelor decizionale.
	Comentariu
Prevederile art. 34 alin. (8) nu sunt aplicabile membrilor organelor decizionale, având în vedere că art. 25 alin. (1) din Legea BNM interzice membrilor organelor decizionale să desfășoare (sau să participe la) orice activitate politică.

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
14. La articolul 37, alineatul (2) va avea următorul cuprins:
„(2) Banca Naţională oferă Guvernului consultaţii în problemele monetare şi financiare importante ce ţin de competenţa sa, iar Guvernul oferă consultaţii Băncii Naţionale în problemele ce ţin de competenţa lui. În procesul de conlucrare, Banca Națională nu solicită și nu primește instrucțiuni de la Guvern.”.
	
	52.
	Articolul 37, alineatul (2), la sfârșitul primei propoziții, recomandăm adăugarea sintagmei „fără a aduce atingere articolului 6 alineatele (4) și (5)”. În acest context, ultima propoziție a paragrafului: „în procesul de cooperare, Banca Națională nu va solicita și nu va accepta instrucțiuni din partea Guvernului” poate fi eliminată, deoarece textul devine redundant.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
15. Articolul 41 va avea următorul cuprins:
[bookmark: _Hlk222238255][bookmark: _Hlk223077328]„Articolul 41. Interdicția de finanțare a sectorului public
(1) În conformitate cu art. 123 din Tratatul privind Funcționarea Uniunii Europene și Regulamentul Consiliului (CE) nr. 3603/93 , Banca Națională nu acordă credite pe descoperit de cont sau orice alt tip de facilitate de credit statului sau organelor acestuia, instituțiilor, organelor, oficiilor sau agențiilor Uniunii, guvernelor și administrațiilor publice centrale, autorităților regionale sau locale, celorlalte autorități publice, celorlalte organisme sau întreprinderi publice din statele membre ale Uniunii Europene și nici nu cumpără titluri de creanță direct de la acestea.
(2) Interdicția de finanțare a sectorului public nu se aplică în cazurile exceptate conform art. 123 alin. (2) din Tratatul privind Funcționarea Uniunii Europene și conform prevederilor Regulamentului Consiliului (CE) nr. 3603/93.”.
	
	53.
	Articolul 41 alineatul (1), recomandăm modificarea suplimentară a acestui alineat pentru a reflecta formularea articolului 123 din TFUE.
	Se acceptă

	Art. I. – Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, se modifică după cum urmează:
17. Articolul 701:
La alineatul (1), textul „în modul stabilit de către Guvern, în baza listelor de inventariere” se substituie cu textul „conform reglementărilor sale interne”.
La alineatul (2), textul „transmiterea cu titlu gratuit a bunurilor Băncii Naţionale prin trecerea bunurilor dintr-un domeniu în altul, prin trecerea bunurilor de la Banca Naţională în proprietatea unităţilor administrativ-teritoriale, prin trecerea bunurilor mobile ale domeniului public şi a bunurilor imobile de la Banca Naţională către o autoritate publică/instituţie publică” se substituie cu textul „trecerea bunurilor Băncii Naționale dintr-un domeniu în altul”.
Se completează cu alineatul (21) cu următorul cuprins:
„(21) Prevederile art. 14 alin. (1) lit. b), c) și d), alin. (3)-(61) din Legea nr. 121/2007 privind administrarea şi deetatizarea proprietăţii publice nu se aplică în privința bunurilor Băncii Naționale.”.
Alineatul (3) se abrogă.
	
	54.
	Articolul 701, înțelegem noi, alineatul (2), astfel cum a fost modificat, va avea următorul cuprins: „Deciziile privind transferul activelor Băncii Naționale dintr-un domeniu în altul se iau de către Guvern numai dacă nu afectează buna funcționare a Băncii Naționale și exercitarea atribuțiilor acesteia.” În măsura în care activele transferate sunt proprietatea Băncii Naționale, acestea ar trebui remunerate la valoarea de piață, iar transferul ar trebui să aibă loc concomitent cu remunerarea, în caz contrar acestea aducând un beneficiu financiar statului. De asemenea, întrucât Guvernul ia aceste decizii, acest lucru poate submina independența financiară a băncii centrale.
Puteți oferi explicații suplimentare cu privire la aceste prevederi?
	Comentariu
Prevederile articolului 701 din Legea BNM decurg din cadrul juridic general privind proprietatea publică (reglementat de Legea nr. 121/2007 privind administrarea şi deetatizarea proprietăţii publice).
Bunurile deținute de BNM, la fel ca bunurile deținute de orice altă autoritate publică centrală din Republica Moldova, constituie proprietate publică a Statului Republica Moldova.
Conform articolului 2 din Legea nr. 121/2007, proprietatea publică reprezintă totalitatea bunurilor aparținând domeniului public și domeniului privat al Statului și al unităților administrativ-teritoriale, inclusiv Unitatea Teritorială Autonomă Găgăuzia (în virtutea principiului autonomiei locale a unităților administrativ-teritoriale, legea distinge între bunuri care sunt (i) proprietate publică a Statului și (ii) proprietate publică a fiecărei unități administrativ-teritoriale din Republica Moldova, inclusiv UTA Găgăuzia).
Astfel, proprietatea publică a statului include:
1) bunuri aparținând domeniului public al Statului și
2) bunuri aparținând domeniului privat al Statului. Bunurile aparținând domeniului public sunt excluse din comerțul civil, cu excepția cazurilor prevăzute de lege. Acestea nu pot fi înstrăinate, gajate, supuse procedurilor de executare silită sau confiscate.
Bunurile aparținând domeniului privat al statului pot circula liber, cu excepția anumitor categorii de bunuri a căror circulație civilă este expres restricționată prin lege.
Orice autoritate publică care administrează bunuri ale statului poate deține și utiliza bunuri aparținând atât domeniului public al statului, cât și domeniului privat al acestuia.
În consecință, transferul unui bun din domeniul public în domeniul privat sau invers nu atrage după sine transferul acestuia către o altă autoritate sau entitate; ci, implică o modificare a regimului juridic al bunului, mai exact, o modificare a „ansamblului” de drepturi pe care autoritatea deținătoare le poate exercita cu privire la bunul respectiv, în timp ce bunul în sine rămâne în administrarea BNM.
În conformitate cu Legea nr. 121/2007 (art. 6, alin. (1), lit. a)), autoritatea de a decide transferul bunurilor dintr-un domeniu în altul revine Guvernului.
Pe baza considerațiilor privind independența BNM față de Guvern și ținând cont de cadrul juridic general care reglementează administrarea proprietății publice, s-a stabilit că, în cazul activelor BNM, decizia de modificare a domeniului la care sunt atribuite bunurile deținute de BNM (public sau privat) este luată tot de către Guvern; însă, aceasta necesită avizul pozitiv obligatoriu al BNM (emis de Consiliul de Supraveghere al BNM) și este permisă numai cu condiția ca o astfel de modificare să nu afecteze buna funcționare a Băncii Naționale sau exercitarea atribuțiilor acesteia.

	Art. IV. – Legea nr. 160/2023 cu privire la garantarea depozitelor în bănci (publicată în Monitorul Oficial al Republicii Moldova, 2023, nr. 235-236, art. 418), cu modificările ulterioare, se modifică după cum urmează:
1.La articolul 6 alineatul (2), litera f), textul „în cazul în care oricare dintre fondurile administrate are o insuficienţă de lichiditate, în baza garanţiilor acceptabile pentru Banca Naţională;” se substituie cu textul „în cazul și în condițiile prevăzute la art. 44;”.
2.La articolul 42 lit. c), cuvintele „în conformitate cu prevederile legislației” se substituie cu textul „în condițiile art. 44”.
3.Articolul 44:
La alineatul (1), cuvintele „sau de la Banca Națională” se substituie cu textul „în condițiile alin. (3) și (4) sau de la Banca Națională în condițiile alin. (2) și (4)”;
Alineatul (2) va avea următorul cuprins:
„(2) În situații de urgență, în vederea neadmiterii periclitării stabilității financiare, Banca Națională, pe baza propriei evaluări, poate acorda FGDSB, în mod excepțional și de la caz la caz, împrumuturi pe termene ce nu pot depăși 90 zile calendaristice, cu condiţia garantării integrale a acestora cu valori mobiliare de stat, emise de Ministerul Finanţelor, şi/sau cu alte active ale Fondului de acoperire a depozitelor bancare, acceptate ca active eligibile pentru garantare de către Banca Naţională.”.  
	
	55.
	Comisia a luat act de garanțiile incluse în proiectul de lege, în legătură cu finanțarea de către banca centrală a FGDSB. Cu toate acestea, întrucât FGDSB este un organism de drept public, finanțarea de către banca centrală poate ridica îngrijorări cu privire la interdicția de finanțare monetară, prevăzută la articolul 123 din TFUE. În acest context, legea ar trebui modificată în continuare pentru a o alinia la acquis-ul UE, în care FGDSB nu ar trebui să fie finanțat de Banca Națională.
	Comentariu
Banca Națională a Moldovei a prezentat Comisiei Europene o evaluare cu referire la Fondul de garantare a depozitelor în sistemul bancar (încadrarea Fondului în categoria de „entitate de drept public”), urmând ca Comisia Europeană să exprime poziția sa în acest sens. 
De asemenea, considerăm necesară menținerea prevederii articolului 182 din Legea nr. 548/1995 privind Banca Națională a Moldovei, care permite acordarea de credite pe termen scurt către Fondul de Garantare a Depozitelor Bancare (FGDSB).
Această prevedere este indispensabilă pentru asigurarea stabilității financiare, pe baza următoarelor argumente:
• Creditor de ultimă instanță: În cazul unei crize sistemice majore, Banca Centrală este singura instituție capabilă să ofere lichiditate imediată. Absența acestei pârghii de urgență ar putea îngheța plățile către deponenți și ar putea declanșa o prăbușire a încrederii în întregul sistem bancar.
• Efect psihologic preventiv: Simpla existență a acestei prevederi legale descurajează panica publică și retragerile masive de depozite (bank rush-uri), deoarece îi asigură pe deponenți că FGDSB este susținut de o plasă de siguranță financiară rapidă.
• Conformitate europeană deplină: Prevederea nu încalcă interdicția de finanțare monetară, având în vedere că activarea acesteia rămâne opțională pentru BNM, este limitată la maximum 3 luni, este strict legată de riscul sistemic și este garantată integral cu titluri de stat. Aceste împrumuturi nu constituie o salvare fiscală, ci mai degrabă un mecanism de gestionare a crizelor.
În prezent, titlurile de stat (VMS) deținute de FGDSB se ridică la aproximativ 2,7 miliarde MDL, reprezentând aproximativ 6,25% din totalul titlurilor de stat aflate în circulație - o pondere care ar putea crește în continuare pe măsură ce contribuțiile cresc. Vânzarea acestor titluri direct pe piața liberă în timpul unei crize ar putea perturba grav piața financiară. 
Având în vedere cele menționate supra și luând în considerare nivelul de dezvoltare al pieței financiare interne, credem că această prevedere nu trebuie exclusă din Legea nr. 548/1995.

	Art. VI. Dispoziții finale și tranzitorii 

(1) Prezenta lege intră în vigoare peste 1 lună de la data publicării în Monitorul Oficial al Republicii Moldova, cu excepția art. I pct. 2 (în partea în care se referă la textul „susține politicile economice generale ale Uniunii Europene, cu scopul de a contribui la realizarea obiectivelor Uniunii Europene prevăzute în articolul 3 din Tratatul Uniunii Europene, acționând în conformitate cu principiul unei economii de piață deschise, în care concurența este liberă, favorizând o alocare eficientă a resurselor și respectând principiile stabilite la articolul 119 din Tratatul privind funcționarea Uniunii Europene”), pct. 3, pct. 4 (în partea în care se referă la 
art. 6 alin. (31), (4), (5) și (6) din Legea nr. 548/1995), pct. 5, pct. 6 (în partea în care se referă la textul „inclusiv în procesul de adoptare a deciziilor ce țin de realizarea sarcinilor SEBC și de implementare a deciziilor adoptate în cadrul SEBC” din art. 8 alin. (3) din Legea nr. 548/1995), pct. 8 (în partea în care se referă la completarea art. 21 alin. (2) cu textul „și de realizarea obiectivelor și sarcinilor SEBC”), pct. 9, 13, 15, 18, art. III, care intră în vigoare la data aderării Republicii Moldova la Uniunea Europeană. 

(2) Dispozițiile art. I pct. 11 și art. II nu se aplică salariaților Băncii Naționale care au calitatea de lichidatori ai băncilor în proces de lichidare pendinte la data intrării în vigoare a prezentei legi.

	Propunem revizuirea odată ce recomandările de mai sus sunt implementate, deoarece ar putea exista inconsecvențe atunci când se face referire la textul diferitelor articole.
	Se acceptă

